İlham Əliyevin Prezident kimi yeni ilini müzakirə edəcəyik. Daha doğrusu yeni Prezident kimi Yeni ilini. Niyə Yeni Prezident kimi? Ona görə ki, o son seçkilərdən sonra tam yeni Prezident məzmunu ilə meydandadır. Öz köhnə möhlətlərindən təbii ki nələrisə saxlamaqla. Amma əsasən yeni Prezident! Beləliklə, Prezident seçkiləri oldu və İlham Əliyev aşkar üstünlüklə seçildi. Seçkilərin ilkin nəticələri elan ediləndən sonra xüsusi çıxışa ehtiyac duydum. Bu 30 illik jurnalistlik dövrümdə ilk dəfə idi.\nVə bu gün mən əlimi ürəyimin üstünə qoyub tam arxayınlıqla deyə bilərəm ki, bir vətəndaş kimi də, jurnalist kimi də seçici platformamın bütün bəndləri üzrə rahatam. Nəyi istəyirdimsə, nəyi arzulayırdımsa o da oldu! Diqqətlə qulaq asdınızsa, İlham Əliyevə səs verməyimin səbəblərində qeyri-adi heç nə yox idi. Bu bir normal vətəndaşın öz dövlətindən, öz liderindən gözlədiyi, gözləyə biləcəyi ən adi diləklər idi. Fürsətdən istifadə edərək, Prezidentə təşəkkür imkanımdan bir daha bəhrələnmək istərdim.\nHər bir jurnalistin karyerasında xüsusi mərhələ sayıla bilən, həmişə qürurlanacağım, özü də tək öz yerimə yox, hər bir həmkarımın əvəzinə qürurlanacağım Prezidentlə müsahibədən bir parçaya baxdıq. Biz liderimizə çox sual vermişdik - təxminən 10. Amma biz o zaman bilmirdik ki, bir müddət sonra burda səslənən sualların təxminən yarısı Fransanın ciddi beynəlxalq nüfuza və etibarlılığa malik “Opinion Way” şirkətinin keçirəcəyi peşəkar rəy sorğusunda vətəndaşa veriləcək. İdeal uzlaşma. Cavablar bir-birini tamamlayır. Bu təhlil axşamını biz İlham Əliyevin bir illik fəaliyyəti ətrafında keçirəcəyik.\nBeləliklə, indi bəlkə də kiminsə diqqətini çəkməyən, amma şəxsən bizə görə kifayət qədər maraqlı və bəzən isə hətta sətiraltı mənası olan məsələyə toxunmaq istəyirik. Niyə xaric? Niyə Fransa? Əlbəttə, Azərbaycanda rəy öyrənən belə təsisatlar zəif, qeyri-peşəkar, hətta amansız səslənməsəydi deyərdim ki, lazımsız və səmərəsiz qurumlara çevrilib. Bu sosioloji iflasın həm obyektiv, həm də subyektiv səbəbləri var. Qısası, müzakirə üçün maraqlı mövzudur. Təhlilçilərə ipucu verirəm, qoy düşünsünləır, daşınsınlar, cəmiyyətşünaslığın mühüm bir komponenti olan rəy öyrənən qurumların aqibətinin niyə bu kökə düşməsinin səbəblərini araşdırsınlar. Amma indi bu mövzunu bir kənara qoyuram. Maraqlandığımız sual başqadır: Niyə xaric? Niyə Fransa? Niyə “Opinion Way”? Bir az əvvəl sualın bir hissəsini Hikmət Babaoğlu ilə müzakirə etdik. Niyə “Opinion Way”? Amma düşünürəm ki, mövzuya bir daha qayıdaq. Xülasə, Niyə? Axı nüfuzlu sorğu mərkəzləri dünyada, xüsusilə Avropada kifayət qədərdir. Əvvəlcə “Niyə xaric?” sualına cavab verək. Ona görə ki,belə sorğuların peşəkar hazırlanması və həyata keçirilməsi praktikası sosioloji rəyə üstünlük verən ölkələrdə, məhz xaricdə var. Və belə sorğular adda-budda sifarişlərlə tərtib olunmur. Burda bir sistemlilik var. Məsələn, tutaq ki, indi söhbət Prezident İlham Əliyevin etibar və etimadlılıq dərəcəsinin öyrənilməsindən gedir. Və ortada da cəmi 2000 nəfərin öyrənilmiş mövqe var. Amma yalnız budurmu baza? Yalnız bu 2000 nəfərin mövqeyinə istinad edilibmi? Əlbəttə yox. Gəlin diqqətinizi belə bir məlumata cəlb edim. Bu xəbər ötən ilin oktyabrında yayılmışdı. Söhbət Dünya Bankının “Doing Business 2019” hesabatında Azərbaycanı dünyanın ən çox islahat aparan ölkəsi elan etməsindən gedir. Bu yüksək nəticənin əldə edilmə səbəblərindən biri və başlıcası Azərbaycanda aparılan islahatların dərinləşərək mahiyyətcə yeni xarakter kəsb etməsi oldu. Qeyd olunurdu ki, iqtisadi islahatlar nəticəsində ölkədə maliyyə sabitliyi və iqtisadi artım bərpa olunub, bir çox sahələrdə, xüsusilə kənd təsərrüfatı, qeyri-neft sənayesi və digər sektorlarda əhəmiyyətli irəliləyiş əldə edilib. Dövlət-biznes tərəfdaşlığında qarşılıqlı inam daha da artıb, bu münasibətlər gələcək iqtisadi inkişafın təməl prinsipinə çevrilib. Prezidentin güclü siyasi iradəsi və davamlı dəstəyi sayəsində aparılan kompleks iqtisadi islahatlar digər nüfuzlu beynəlxalq reytinqlərlə yanaşı, “Doing Business 2019” hesabatının da bütün indikatorlarını əhatə edib. Və nəhayət, 2018-ci il oktyabrın 31-də Dünya Bankı tərəfindən yayılan “Doing Business 2019” hesabatında Azərbaycan dünyanın 10 ən islahatçı dövləti siyahısına daxil edilərək dünyanın ən çox islahat aparan ölkəsi elan olunumuşdu. Azərbaycanın mövqeyi 2017-ci illə müqayisədə 32 pillə irəliləyərək 190 ölkə arasında 25-ci yerdə qərarlaşıb, dünyanın bir çox ölkələrini geridə qoymaqla Müstəqil Dövlətlər Birliyi ölkələri arasında lider mövqeyə yüksəlib. “Doing Business 2019” hesabatında deyilirdi: “Avropa və Mərkəzi Asiya bölgəsinə daxil olan Azərbaycan ən yaxşı təkmilləşdirmə göstəricilərinə malik 10 ölkə arasında və qlobal səviyyədə rekorda nail olaraq səkkiz sahə üzrə islahatlar aparmaqla, 2017-2018-ci illərdə biznes fəaliyyətinin daha da asanlaşdırılmasını təmin edib” . Bütün bu statistikanı niyə xatırladıram?! Ona görə ki, “Opinion Way” kimi qurumlar əlahiddə götürülmüş bir persona üzrə sadəcə sual-cavab aksiyası keçirmir. Ortada peşəkar yanaşma var. Bir fərdin fəaliyyətinin öyrənilməsi eyni zamanda bütöv bir ira arealını, aktiv radiusu əhatə edir. Məsələn, biznes duinq-in nəticələri barədə az-çox məlumatı olan kəs üçün Azərbaycan liderinin göstərdiyi rekord nəticə gözlənilməz olmamalıdır. Bir daha o yerə qayıdıram ki, belə sorğuların xarici ölkələrdə fəaliyyət göstərən peşəkar qurumlara sifariş verilməsinin həlledici səbəblərindən biri budur. Mən indi sizə bir nümunə gətirdim. Amma vaxtınız olanda özünüz də son zamanlar nüfuzlu beynəlxalq qurumların Azərbaycanı öyrənərkən elan etdiyi nəticələrə bir nəzər salın. Görəcəksiniz ki, bu gün İlham Əliyevin fəaliyyətinin qiymətləndirilməsi zamanı əldə olunan nəticələrin bu və ya digər şəkildə anonsları elə o reytinq listlərdə var. Yəni Prezidentin reytinqindən qabaq onun fəaliyyətinin, ayrı-ayrı layihələrinin reytinqi ölçülüb. Onların yüksək olması isə son nəticədə Prezidentin fəaliyyətinin monitorinqi zamanı özünü göstərib. İndi isə ikinci suala qayıdaq. Niyə məhz Fransa? sualına cavab axtaraq. Fransa Avropanın Azərbaycanla ən yaxşı münasibətlərə malik dövləti deyil. Hətta yaxşı münasibətlərə malik dövləti də deyil. Təkcə Azərbaycan yox, elə Türkiyə ilə də bu xoruz quyruğu ya da dimdiyi ölkəni ciddi problemlər bağlayır. Elə bu yaxınlarda bu ölkədə erməni soyqırımının tanınması ətrafında Allah bilir neçənci dəfə elan olunan dırnaqarası əxlaq-mənəviyyat pişvazını xatırlasaq kifayətdir. Yaxud Makronun bu yaxınlarda Ermənistana gəlib İrəvan havasına qol götürüb oynaması... Və Ermənistana belə bir açıq hüsn-rəğbətlə yanaşı ATƏT-in Minsk qrupunda da həmsədr kimi qalmağı bacarmaq, razılaşın ki, hər dövlətin işi deyil. Üstəlik də Fransanın müxtəlif dairələrinin Azərbaycanın liderini mütəmadi təftiş-tənqid, hətta təhdid hədəfində saxlamaq təcrübəsi də var. Deməli Fransanı Azərbaycan liderinə rəğbət bəsləməkdə ittiham etmək kimi sarsaq fikir heç kimin ağlına gələ bilməz. Bu qurumu başqa həmfəaliyyətlərindən fərqləndirən bir xüsusiyyət də onun rəy söyrənmə mexanizminin ən mükəmməl sistemə malik olmasıdır. Opinion way şirkətinin xidmətlərindən ən çox yararlanan ölkələr Britaniya, Almaniya, Norveç, İsveçrədir. Beləliklə məhz Fransanın ən nüfuzlu sorğu mərkəzi artıq neçənci ildir ki, dalbadal Azərbaycandakı vəziyyətin monitorinqini elan edir. Və hər dəfə də elə Fransanın özündəcə Azərbaycana neqativ kontekstdə yanaşan dairələrin iddialarını darmadağın edir. Bir az əvvəl qeyd etdik ki, əslində İlham Əliyevin reytinqinin yüksək olduğunu bu rəy sorğusu olmadan da bilirdik. Elə Saray nənənin səmimiyyət dolu duaları on belə rəy mərkəzindən daha artıq dəlildir. Amma belə mərkəzlərin xidmətləri müxtəlif beynəlxalq indeksasiyalar zəminində olduqca əhəmiyyətlidir. Və bir növ yerli rəyin beynəlxalq müstəvidə də təsdiq faktı kimi maraqlıdır. Bu sorğu göstərir ki, İlham Əliyev Dövlətin Baş Meneceri kimi ən başlıca nəticəyə nail olub. Xalq özünü, öz taleyini seçdiyi liderə etibar edir. Burda xüsusi olaraq bir məqamı qeyd edim. İlham Əliyevin yüksək reytinqində birinci vitse-prezident instiutunun da özünəməxsus rolu var. Mehriban Əliyevanın proseslərə vaxtında və effektiv qoşulmaları bu tandemi daha güclü edir. Doğrudur sorğuda vitse-prezident institunun tətbiq edilməsi ilə bağlı ayrıca sual yoxdur. Amma kadr islahatlarının qiymətləndirilməsi ilə bağlı sual dolayısı ilə bu mövzunu zəruri edir. Rəylərin mütləq çoxluqla Prezidentin xeyrinə olması bir sıra başqa məziyyətlərlə da xüsusidir. Əvvəla İlham Əliyevin son bir illik fəaliyyətinin belə yüksək retinqlə müşayiət olunması aparılan siyasətin davamına verilən ümumxalq xeyir-duasına işarədir. Prezidentin islahatlar gündəliyi ilə başladığı növbəti möhlət üçün bu əla motivasiyadır. Opinion Vey-in göstərdiyi yekun rəy həm də onun sübutudur ki, xalq İlham Əliyevin Azərbaycanın müstəqil dövlət konsepsiyasını etibarlı şəkildə dəstəkləyir. Onun kursu sosial, iqtisadi, hərbi, mədəni təyinatına baxmayaraq Dövlət Müstəqilliyinin hər vəchlə möhkəmlənməsinə hesablanıb.\nİlham Əliyev Azərbaycanı onun xalqının rifahı iistiqamətində yönəldir. Və bu yolda onun iradəsinə kiminsə, haranındsa təzyiqi yolverilməzdir, mümkünsüzdür. Bizim manifest belədir: Azərbaycanın dövlət idarəetmə modelilə barışımalıdır. Bu quruluşa dünyanın fövqəlgücləri öyrəşməlidir. O qədər də uzaq olmayan keçmişdə yeni yaranan respublikalara özünəməxsus yuxarılardan tövsiyə edilən menecment sistmeləri köhnəlib. Bir sıra hallarda ümumiyyətlə işləmir. Demokratiya adı altında sırınan dağıdıcılıq, xaos viruslarından immunitetə ehtiyac var. Bir zamanların işəyarayan formatları ciddi surətdə köhnəlir. Azərbaycan mövcud qaydalar sisteminə öz əlavələrini, öz ixtisarlarını edərək milli maraqların nəzərə alındığı idarə formatı ilə mövcud olur. Milli və yerli xüsusiyyətlər nəzərə alınmaqla.\nİlham Əliyev yolu\nİlk dəfə eşidəcəyiniz bu fikri isə mənim subyektiv fikrim kimi də qəbul edə bilərsiniz. Hələlik belə qəbul edə bilərsiniz. Hesab edirəm ki, biz artıq İlham Əliyev yolundan danışa bilərik. Konturları aydın, hədəfi, qadağa və icazə işıqları aydın. Aydın yol xəritəsilə. Bu yol mütəhərrik siyasi qaydaların təsiri altında çevik qərarlar qəbul etmək qabiliyyətinə, iqtisadi artıma, sosial rifaha, ilk növbədə öz vətəndaşının müdafiəsi və mühafizəsinə, beynəlxalq etimada, hərbi qüdrətin artırılmasına, amma bununla belə heç bir halda militarist kurs yürütməyən xeyirxah qonşuluq yanaşmasına, regional, dünyəvi gərəkliyə hesablanır. Belə olan halda Azərbaycanda mövcud hakimiyyəti dəyişmək kimi anormal niyyətə düşən qüvvələr iflasa uğrayır. Bu gün ölkədə heç vaxt olmadığı dərəcədə ittifaq var. Vətəndaş-dövlət münasibətlərinin yeni formatı həm də yeni məsuliyyət dərəcələri müəyyənləşdirib. İlham Əliyevin sadə təbirincə desək, bu məsuliyyət dərəcəsi xalq və xidmətçi yanaşmasından keçir. Elə buna görə də Prezidentin reytinqi çox yüksəkdir. O insanların görüşünə həm prezident, həm də xalqın xidmətçisi tək gedir.\nİlham Əliyevin fəaliyyəti yerli icra strukturlarına da nümunə olmalıdır. Əlbəttə, opinion vey ayrı-ayrı məmurların, icra başçılarının teytinqini ölçmək sifarişi almayıb. Amma məncə maraqlı təcrübə olardı. Ən azı xalqın kiçik rəisləri onlara olan etimadın real mənəzərəsini görərdilər. Bəlkə sevinər, şad olar, bəlkə məyus olardılar. Amma ən azı rəylər olardı. İndiki halda isə Dövlət öz birinci şəxsi ilə birincidir. Bu axşam mən Sizə nə məvacib, nə təqaüd, nə dövlət yardımı, nə kredit probleminin həllindən danışdım. Ehtiyac duymadığıma görə yox. Sadəcə ona görə ki, ortada puldan, pensiyadan, təqaüddən, kredit problemindən daha ciddi mövzu var. Dövlət müstəqilliyi. Vətəndaş müstəqilliyi. Prezidentin düsturu belədir. Öncə dövlət müstəqilliyi. Əgər o müstəqil olarsa vətəndaşı da müstəqil edə biləcək. Necə ki edir. Vətəndaşın dövlətin başı üstdən müstəqil olmaq arzusu isə təhlükəlidir. Hüququndan keçən əskər hərə bir qəhrəman oldu! Yadınızdadı. Qəhrəman olmaq istəyən kəs hüququndan keçməyi bacarmalıdır. İstənilən hüququndan. Eşidirsiniz? Himnimizi eçitmisiz? Çox eşitmisiz. Amma arabir qulaq da asın! Hüququmuzdan dövlət üçün keçmək yerini təkrar təkrar oxuyaq.


Qadın jurnalisti məhkəmədə soyunmağa məcbur etdilər-SƏBƏB » Qadin.Net ~ İlk milli qadın portalı\nRusiyalı jurnalist Alina Didkovskaya Moskva Şəhər Məhkəməsində soyunmağa məcbur edildiyini açıqlayıb.\nQadin.Net bildirir ki, bu barədə “Lenta.ru” məlumat yayıb.\nJurnalistin üzərində “İvan Safronova azadlıq” yazılmış köynəyi qurumun əməkdaşlarının xoşuna gəlməyib. Jurnalist məhkəməyə köynək və plaşda gəlib. Lakin girişdə köynəyi soyunması və məhkəmə iclasına sadəcə plaşla daxil ola biləcəyi qeyd olunub.\n“Sadəcə plaşın yaxasını bağlamaq və köynəyi örtməyə icazə vermədilər. Nəticədə məhkəmədə çılpaq bədənin üzərinə plaş geyinmiş halda oturmuşam. Çox qəribə hissdir”, - deyə A.Didkovskaya bildirib.\nXatırladaq ki, köynəyin üzərində yazılan sözlər “Roskosmos” dövlət korporasiyasının məsləhətçisi və “Kommersant” nəşrinin keçmiş jurnalisti İvan Safronova həsr olunub.


Müstəqil Azərbaycan dövlətinin memarı və qurucusu | Xalq Qəzeti\n12.05.2018 09:40 | Oxunma sayı: 351\nAzərbaycan Turizm və Menecment Universitetində müstəqil Azərbaycan dövlətinin memarı və qurucusu Heydər Əliyevin anadan olmasının 95 illiyi münasibətilə tədbir keçirilib. ATMU-nun tədris işləri üzrə prorektoru İranə Əliyeva tədbirin məhz Heydər Əliyev şəxsiyyətinə böyük məhəbbət və ehtiramdan qaynaqlandığını bildirib.\nUniversitetin elm və inkişaf məsələləri üzrə prorektoru Anar Eminov məruzəsində tariximizin ən böyük simalarının ön cərgəsində dayanmaq haqqı qazanmış Heydər Əliyevi XX əsrin sonlarında və XXI əsrin əvvəllərində ölkəmizin bütün sahələrdə əldə etdiyi nailiyyətlərin təşəbbüsçüsü adlandırıb. Bildirib ki, Heydər Əliyev uzaqgörən, qətiyyətli siyasətçi olduğunu hələ ölkəyə rəhbərlik etdiyi 1969--1982-ci illərdə təsdiqləmişdi.\nBakı–Tbilisi–Ceyhan, Bakı-Tbilisi-Ərzurum neft və qaz kəmərlərinin çəkilməsi haqqında müqavilələri bağlamaqla Heydər Əliyev təkcə Azərbaycanın yox, Gürcüstan və Türkiyənin də iqtisadi inkişafına zəmin yaratdı, üstəlik, hərbi təhlükəsizliyi təmin etdi. Böyük dövlətçilik təcrübəsinə malik olan ümummilli lider Heydər Əliyev Şərq və Qərbin qovşağında yerləşən ölkəmizdə hər iki sivilizasiyanın konseptual parametrlərini özündə birləşdirən universal, modern bir dövlət yaratdı. Xaricdə təhsil almağın bünövrəsini qoydu. Bu gün Azərbaycan Prezidenti İlham Əliyev tərəfindən təsdiq olunan Dövlət Proqramına əsasən, yüzlərlə gənc dünyanın nüfuzlu universitetlərində təhsil alıb. Fəxrlə deyə bilərəm ki, Dövlət Proqramından bəhrələnənlərdən biri ATMU-nun dekanı Rəhman Səfərov və mənəm. Bu şansı qazandığıma görə xoşbəxtəm.\nUlu öndər Heydər Əliyevin 95 illiyi münasibətilə təşkil olunan tədbirdə ATMU tələbələrinin təqdimat-məruzələri professor-müəllim heyəti və tələbələr tərəfindən maraqla qarşılanıb.


Dünya, 01 Mart 2014\n2020, 27 Yanvar, Bazar ertəsi, Bakı vaxtı 04:08\nşənbə 1 Mart 2014\nAzadliqRadiosu jurnalitlərinə hücum olub\nXarkovda Rusiyapərəst fəalların vilayət hakimiyyətinin bainsına hücum edəndən sonra AzadliqRadiosu Ukrayna xidmətdinin əməkdaşlarına da təzyiq ediblər. Canlı yayım aparan jurnalisti ittiham ediblər ki, o, hadisələri təhrif edir.\nXarkovda hökümət binasına hücum\nMartın 1-də Xarkovda Rusiyapərəst qüvvələr şəhər rəhbərləiyinin binasına hücum edib. Onlarla Avromaydan tərəfdarları arasında qarşıdurma baş verib. Diqqət! Rus dilində səslənən nalayiq sözlər eşidilir\nNazir oğulları və azərbaycanlı biznesmen azadlıqda\nTürkiyədə böyük korrupsiya qalmaqalı zamanı həbs edilən və məhkəmələrini gözləyən nazir oğulları azadlığa çıxıb.\nSilahlı əsgərlər Krım üzərində təyyarələri idarə edən şirkəti zəbt edir\nFevralın 28-də bir qrup silahlı «Krımaerorux» hava nəqliyyatı naviqasiyasını təmin edən şirkəti zəbt ediblər. Silahlılarn rus əsgərləri və Krımın yerli əhalisindən ibarət özünümüdafiə dəstəsi üzvlərinin olduğu ehtimal edilir.\nFevralın 27-də xüsusi təyinatlı slahlı dəstənin mühafizəyə aldığı Krım parlamenti qapalı iclasında Rus İtitfaqı partıyasının sədrini Aksyonovu Krımın baş naziri təyin edib.\nYanukovych Ukrayna parlamentinin qəbul etdiyi qərarları qanunsuz adlandırıb\nSimferopol aeroportu hərbi paltarlı silahlıların nəzarətindədir\nOnlar bunu Kiyevdən gələn radikalların qarşısını almaq üçün etdiklərini bildirirlər.\nParlament Yatsenyuku Ukraynanın baş naziri təyin edir\nMaydan hərəkatının liderlərindən biri, 40 yaşlı Arseniy Yatsenyuku ölkənin yeni baş naziri vəzifəsinə təsdiqlədi. Bir gün əvvəl Maydanın səhnəsindən elan olunan hökümət üzvləri də təsdiq olundu. Yatsenyuk hökumətin 1 nömrəli vəzifəsinin ölkə vətəndaşlarının təhlükəsizliyinin olduğunu dedi.\nKrım parlamenti fevralın 27-nə keçən gecə silahlı dəstə tərəfindən zəbt edildi. Sonra binada Krım Ali radasının Rusiyapərəst deputatları toplaşıb sessiya keçrdilər və Krım Ali Radasının səlahiyyətlərinin artırılamsı haqda referendum təyin etdilər\nLeonid adlı şəxs hadisənin şahidi olub. Bildirir ki, yerli vaxtla saat 4.30-da avtomat və pulemyotlarla silahlanmış 50-yə yaxın adam binaya daxil olaraq, mühafizəçiləri binadan qovub, parlament üzərində Rusiya bayrağı qaldırıb və bildiriblər ki, xalq özü qərar verməlidir.\nUkraynada parlament və hökumət binalarını silahlı şəxslər tutub


Lydia Mansel tərəfindən Köhnə Kuba Resepti - Yeni reseptlər - 2021\nBaharatlı acı, şirin və turş elementləri olan yaxşı yaşlı romun bu qarışıq şampan turşusu ilə vurğulanır. Bostondakı Şərq Standartında yaradılmışdır.\n1 1/2 unsiya yaşlı qaranlıq rom\nBir qarışdırıcı stəkanda, 5 qəpik yarpağı, 1 unsiya sadə şərbət, yarım unsiya təzə sıxılmış əhəng suyu və bir az Angostura acısı ilə qarışdırın. 1½ ons yaşlı və ya anejo rom əlavə edin. Buz üzərində yaxşıca silkələyin və soyudulmuş şampan şüşəsinə incə süzün. Üstünə şampan əlavə edin və nanə yarpağı ilə bəzəyin.\nXidmətə görə Kalori 228\nAiləm, hədiyyələr üçün Milad peçenyelərini bişirmək əvəzinə, super ləzzətli, ləzzət almayın-yumurtaya bənzəməyən Kubalı "yumurta yeməyi" necə hazırladığını paylaşmışam. Buna Crema de Vie deyirik və xatırladığım müddətcə Kuba ailəsi ənənəsidir. Uşaqlıqda Milad ərəfəsində bir içki içdiyimi xatırlayıram. (Sus. Rom yalnız a kimi istifadə edilmişdir.\nBax 'Harada Sənsən?' 3 Mövsüm Yayım Bu gündür\nBu məqalə əvvəlcə Tribe CBD -də yayımlandı. Orijinal məqaləyə və reseptə baxmaq üçün bura vurun.\nAdına baxmayaraq, "Köhnə Kuba" dir yox köhnə bir kokteyl. Maraqlıdır ki, bu məşhur mojito varyasyonu ilk dəfə 2000 -ci illərin əvvəllərində NYC -də ortaya çıxdı. Nisbi gəncliyinə baxmayaraq, Köhnə Kuba artıq bir çox Şimali Amerika barında "köhnə standart" halına gəldi. Özünüz baxın, niyə bir çox bar havadarları bu Pegu Club klassikinə susadılar.\nZəhmət olmasa, köhnə Kubalılarınızı bir damla Tribe'nin sitrus ətirli CBD yağı ilə doldurmağı unutmayın! Yüksək keyfiyyətli CBD yağımıza bir toxunuş, bu yüksək səviyyəli kokteyli fərqləndirəcəkdir.\nNiyə bu içki "Köhnə Kuba" adlanırsa, yeni bir yaradılışdır? Yaxşı, bu kokteylin adının iki səbəbi var.\nBirincisi, bu kokteyl yaşlı (yəni "qoca") Kuba romu tələb edir. Əlinizdə yalnız ağ rom varsa, bu reseptə daxil etməyə çalışmayın! Yüksək keyfiyyətli yaşlı romdan alınan incə notlar bu kokteylin ləzzətində əsas rol oynayacaq.\n"Köhnə Kuba" adının ikinci səbəbi, Kubanın bir çox kokteylinin ən qədimlərindən biri olan mojitodur. Bu dadlı kokteyllər arasındakı oxşarlıqları və ziddiyyətləri görmək üçün əvvəlki CBD mojito postumuzu yoxladığınızdan əmin olun.\nƏlaqədar: Qəbilə CBD qanunidirmi? Bura basın Real Test edilmiş CBD -nin marka diqqət mərkəzində araşdırma və müstəqil laboratoriya test nəticələri üçün. CBD sənayesində şəffaflığı birbaşa sizə çatdırmaq.\n1 oz yaşlı Kuba roması\n5-6 budaq təzə nanə\n½ oz sadə şərbət\nKokteyl çalkalayıcınızın altına bir neçə nanə yarpağı qoyun\nRom, əhəng suyu, sadə şərbət, Angostura acıları və Tribe CBD yağı əlavə edin\nEfir yağlarını buraxmaq üçün nanəni yumşaq bir şəkildə qarışdırın\nBuz əlavə edin və bir neçə saniyə silkələyin\nƏvvəlcədən soyudulmuş şampan fleytasına və ya kupe şüşəsinə iki dəfə süzün\nTəzə nanə yarpaqları ilə bəzəyin\nBu içkini stəkanınıza tökərkən iki süzgəcdən istifadə etməyi tövsiyə etdiyimizi görəcəksiniz. Bu əlavə addım lazımsız görünsə də, estetika ilə məşğul olsanız yaxşı bir strategiyadır.\nBu reseptdə ikiqat gərginlikdən danışmağımızın səbəbi nanə yarpaqları ilə əlaqədardır. Bu otu nə qədər ehtiyatla qarışdırsanız da, bəzi sinir bozucu nanə yarpaqlarının süzgəcinizdən keçə biləcəyi ehtimalı var.\nÖzünüzü peşəkar bir barmen hesab edirsinizsə, içkilərinizi iki dəfə sıxmaq vərdişinə sahib ola bilərsiniz. Bu sadə texnika, son kokteylinizə daxil olan istənməyən buz parçalarını aradan qaldıracaq.\n2 xörək qaşığı Montreal tərzi biftek ədviyyatı\n2 ¼ çay qaşığı əhəng suyu\n1 ½ kilo mal əti qabırğalı biftek\nKimyon toxumlarını orta istidə kiçik bir tavaya qoyun, toxumlar tünd qəhvəyi rəngə çevrilənə və təxminən 1 dəqiqə qızardılmış qoxuya gələnə qədər daim qarışdırın. Pişirməyi dayandırmaq üçün dərhal toxumları bir qaba tökün. Kimyon toxumlarını portağal suyu, bitki yağı, biftek ədviyyatı, əhəng suyu və oregano ilə bir qabda qarışdırın.\nBiftekləri bağlana bilən böyük bir plastik torbaya qoyun, ətin üzərinə portağal suyu turşusu tökün və havanı sıxın. Əti şoraba ilə örtmək üçün torbanı bağlayın və bir neçə dəfə çevirin. Əlavə ləzzət almaq üçün ən azı 30 dəqiqə və ya daha uzun müddətə soyudun.\nBiftekləri marinaddan çıxarın, artıqlığı silkələyin. İstifadə olunan şoraba atın. Əvvəldən qızdırılan ızgarada biftekləri kənardan qızardıncaya qədər və mərkəzlərdə bir az çəhrayı, hər tərəfdən 6-8 dəqiqə. Ən qalın biftekin ortasına yan tərəfə qoyulan dərhal oxunan ət termometri, 65 dərəcə C (145 dərəcə F) göstərməlidir. Dilimləmədən əvvəl biftekləri 3 dəqiqə dincəlməsinə icazə verin.\n¾ hissə Əhəng suyu\n6 yarpaq Nanə\n1 və#189 hissə Yaşlı romvə ya yüngül rom və ya ədviyyatlı rom\n2 tire aromatik acılar\n2 hissə köpüklü ağ şərab\nKuba mətbəxi: digər Kuba əsas yeməkləri\nKuba Sandviçi (La Cubano)\nKüba sandviçini düşünəndə çox güman ki, şirəli donuz əti, ərinmiş pendir və turşu təsəvvür edirsən. Ancaq bu gün düşündüyümüz ən məşhur Kuba sandviçi Kubada icad edilməmişdir. Kubadan olan orijinal Kuba sandviçi, şübhəsiz ki, bir işçi sinfi donuz əti sendviçi idi, amma bu gün sevdiyimiz Florida şedevrlərindən daha sadə bir iş idi.\nHavanadakı yerli restoranlarda tapa biləcəyiniz Kuba sandviçi, turşu kimi əlavə maddələrdən məhrum olacaq, əgər Florida stilində Cubanonu yenidən yaratdıqları ən turistik restoranlara getməsəniz, ziyarət etmək istəyən amerikalıların inanmaq istədiklərini bilirlər. doğrunu yedim Cubano Kruiz gəmisinin qısa səfəri zamanı Kubada.\nCuba Sandwich məqalə və podcast tariximizdə Cubanonun əsl tarixini araşdırırıq.\nƏnənəvi Kuba yeməyi: Vaca Frita\nRopa Vieja'nın əmisi oğlu, çox güman ki, Kanar adalarından mühacirlərin gəlməsindən də təsirləndi. Burada yavaş bişmiş mal əti daha sonra parçalanır və sousda deyil, daha quru bir yemək olması üçün soğan və sarımsaqla yenidən qızardılır.\nKuba mətbəxi: Fricasé de pollo\nToyuq Fricasé – Bu bişirmə tərzi Fransadan gəlir (adlanır fricassee). Ət və tərəvəzin sote (heç bir maye əlavə edilmədiyi yer) ilə güveç (çoxlu maye əlavə olunduğu) arasında yarı tərzdə bişirilməsini əhatə edir, buna görə də nəm sote kimi. Kuba versiyası bir çox klassikdən istifadə edir kreol maddələr – soğan, bibər, pomidor, zeytun, kapari, kişmiş – aşbazdan asılı olaraq.\nArroz Con Pollo / Kuba Paella\nKuba ’s İspan Paella versiyası. Mümkünsə, toyuq və kimyonla yavaş -yavaş qaynadılmış bir qazan düyü yeməyi və bəzən zəfəran.\nRopa vieja etmək üçün doğranmış mal ətinə əlavə edilən tipik criollo, bir çox fərqli ət yeməkləri üçün əsas sous olaraq da tapılır. Donuz, toyuq və ya aşbazın mətbəxdə nə varsa. Criollo sousu hər şeyi daha dadlı edir!\nDonuz parçaları soğan ilə qızardılır və sarımsaq və ağ şərab ilə#8211.\nCostillitas & amp; Costillas\nMarine edilmiş və turş portağal suyu, əhəng suyu, oregano, sarımsaq və zeytun yağı qarışığı ilə xidmət edilən donuz qabırğaları (kostilla) / körpə bel qabırğaları (kostillitalar). Dadlı və eyni zamanda dadlı olurlar və sadəcə dadlıdırlar.\nAfrikanın Kubadakı təsirini güclü şəkildə əks etdirən yemək. Quimbombó bamyaya və eyni zamanda bamyadan hazırlanmış Afro-Kuba güveçinə aiddir. Yeməyi dadlandırmaq üçün sarımsaq, soğan və jambon və ya donuz əti suyu istifadə olunur.\nKuba mətbəxi: Cocido de Garbanzos\nNoxud, ət və tərəvəzdən hazırlanan İspaniyadan və ya Portuqaliyadan gələn doyurucu bir şorba, şorba kursu kimi deyil, tez -tez bütün yemək kimi xidmət edir.\nÇox xırtıldayan dərili bütün qovrulmuş donuz. Dünyanın hər yerində tapıldı, amma əlbəttə ki, Kubada sevimlilərdən biri idi – Latın Amerikasında avropalılar tərəfindən donuz qoyulan ilk ölkə 1493 -cü ildə Columbus.\nA zarzuela rəqslə yanaşı həm oxunan, həm də danışılan səhnələri olan lirik teatr üslubuna aiddir, 16 -cı əsr İspaniyasına aiddir. 19 -cu əsrin sonlarında, üslub Kuba mədəniyyətinin bir hissəsinə çevrildi və ada boyunca Kuba zarzuelaları tutuldu.\nVar Zarzuela əslən Katalan dilindən gəlir. Çox sayda müxtəlif dəniz məhsulları və#8211 xərçəng quyruğu, balıq, tarak, istiridye, midye, karidesdən istifadə edən tamamilə üst dəniz məhsulları güveçinə aiddir. Zarazuela teatrı kimi, bu yemək də çox fərqli şeylərin mürəkkəb bir simfoniyasıdır.\nThe Zarzuela Caribeña sadəcə yerli Kuba dəniz məhsulları seçimlərinə diqqət yetirən yeməyin bir şərhidir.\nPendir şorbası (Sopa de Crema de Queso)\nKuba mətbəxi: Sopa de Queso\nToyuq bulyonu və sarımsaq dolumda zəngin şorba ilə krem və pendirlə tanış olur.\nKüba Camagüey şəhərindən gəldiyi söylənən bir şorba. Duzlu mal əti/dana əti və hisə verilmiş donuz əti ilə birlikdə tərəvəz seçimi. Həmişə çili bibərindən hazırlanan ədviyyatlı bir şorba olmalıdır.\nPulpeta – Küba Ətli\nƏt çörəyi ümumiyyətlə bibər və oregano ilə bişmiş və çörəyin ortasından qaynadılmış yumurta bişirilir.\nLomo Ahumado (Chuletta Kuba Stili)\nDumanlı, sonra qızardılmış donuz əti. Bəzən ananas və ərinmiş pendir ilə bəzədilərək görüldü. Yucatan, Meksikada Chuletta olaraq bilinir, lakin ümumiyyətlə Kuba boyunca Lomo Ahumado adlanır.\nRabo Encendido, bu quyruqlu güveçin parlaq qırmızı rənginə aid ola biləcək “ quyruq yanması ” deməkdir. Rəng, əlbəttə ki, pomidordan gəlir, lakin daha çox intensivliklə annatto (achiote) əlavə olunur. Yemək eyni zamanda bütün adi sofrito/criollo maddələrini ehtiva edir.\nQızardılmış dovşan və dovşan güveç (Conejo estofado a la cubana)\nŞəkildə: Şef İvandan Barbekü Izgara Dovşan\nDovşan bəzən menyuda tapa biləcəyiniz bir proteindir. Conejo Asado (ızgara dovşan, şəkildəki kimi) kimi, şərab, pomidor və s. -də və hətta qarışığa bir az rom əlavə edildikdə dovşan yavaş bişmiş (estafado) tapa bilərsiniz.\nConejo Asado'yu Restaurant Ivan Chef Gusto & Fidel Castro'nun keçmiş şəxsi aşbazının restoranında yedik. Yuxarıdakı tam podcast bölümümüzdə bu bir az mübahisəli restoranda təcrübəmizi öyrənin.\nÇörək və qızardılmış ət kotleti. Kubada dünyanın hər yerində tapılan başqa bir məşhur məhsul.\nCordero Al Vino Tinto – Quzu Qırmızı Şərabda\nKuba mətbəxi: Cordero al vino tinto (Quzu qırmızı şərabda)\nQırmızı şərabda bişmiş ət (vino tinto). Bir çox Kuba menyusunda tapıla biləcək başqa bir Avropa klassikası. Quzu (cordero) Kubada nadirdir. Bunu Havana və#8211 Vedadonun daha zəngin bir kənarındakı La Catedralda yedik. Dana, bəzən dovşan kimi qırmızı şərabda bişmiş digər ətləri daha çox tapa bilərsiniz.\nYENİLƏNİB: Restoranların Canlandırılması Fonduna Necə Hazırlaşmaq olar\nVideoya baxın: Rural wedding. Dagestan. Gully (Oktyabr 2021).\nCopyright 2021 \_ Köhnə Kuba...


Gülər Əhmədovanın “fiaskosu” – Xural qəzeti\nGülər Əhmədovanın “fiaskosu”\nXural Yazıldığı tarix 28 Yanvar 2012\nÇox hörmətli millət vəkili Gülər Əhmədova mətbuata verdiyi müsahibəsində həbs etdirdiyi “Xural” qəzetinin baş redaktoru Əvəz Zeynallının müdafiəsindən “şikayətlənib”. Xanım deputat deyib ki, Ə.Zeynallının “həbsinin siyasiləşdirilməsinə cəhd fiaskoya uğrayıb”.\nHəbs etdirdiyi adamın müdafiəsini düzgün istiqamətə yönəltmək dərəcəsində yüksək əxlaq sahibi olan Gülər xanım bu müdrik sözləri dilə gətirən dəqiqələrdə Azərbaycan uğrunda Beynəlxalq Tərəfdaşlıq Qrupuna (IPGA) üzv olan insan haqları təşkilatları Strasburqa yığışmışdılar ki, Avropa Şurası Parlament Assambleyasının iclaslarında Azərbaycanda söz azadlığının pozulması və siyasi həbslərdən narahatlıqlarını ifadə etsinlər. IPGA-nın “siyasi sifarişlə” həbs olunanlar siyahısının başında isə “deputatın heç bir əsası olmayan iddiaları əsasında rüşvət tələb etmə ittihamıyla həbs olunan ”Xural” qəzetinin baş redaktoru Əvəz Zeynallının” adı gəlir.\nBu bəyanatı bilirsinizmi kimlər imzalayıb? “ARTICLE 19″, Jurnalistlərin Müdafiə Komitəsi, ”Human Rights Watch”, Norveç Helsinski Komitəsi, Beynəlxalq Pen Klub, “Sərhədsiz Repartyorlar” Təşkilatı… Yəni, dünyanın ən nüfuzlu beynəlxalq insan haqları birlikləri.\nƏvəz Zeynallının həbsi ilə bağlı Preventiv Təhqiqat Qrupunun apardığı bir aylıq araşdırma və hazırladıqları hesabat çox yüksək səviyyədə dəyərləndirilib və hazırda əsas istinad olunan sənədlərdən biri sayılır.\nBelə “fiasko” olur?\nFiasko odur ki, dövlət aparatı bütün inzibati-repressiv imkanlarından maksimal istifadə ilə azad sözə qarşı hücuma keçir, Əvəz Zeynallını həbs edir, amma 3 aydı ha əlləşir, bir tutarlı dəlil tapıb ortaya qoya bilmir. O qədər aciz durum yaranır ki, hətta həftəlik “ASI” qəzetinin çapını dayandırmaq üçün mətbələrə qeyri-rəsmi göstəriş verilir.\nFiasko odur ki, müstəntiq əlində olan “yeganə dəlili” “birdən ”Youtube” saytına yerləşdirərsiniz, biabır olarıq” “əsaslandırması” ilə qarşı tərəfə verməkdən imtina edir. “Youtube” saytında Əvəz Zeynallının hədə-qorxu ilə rüşvət istəməsi faktını əks etdirən səs yazısı yayılacaqsa, kim biabır olacaq? Əvəz Zeynallı, yoxsa Gülər Əhmədova? Əvəz Zeynallı biabır olacaqsa və sizin ədalətli mövqeyiniz görünəcəksə, niyə ittihamları öz üstünüzdən qaldırıb, baş redaktoru biabır etmirsiniz?\nGülər Əhmədovanın məntiqinə diqqət edin: “Hüquqdan başı çıxan insanlar bilirlər ki, bu adamlar (müdafiəçilər) yanlış yoldadırlar”.\n“Hüquqdan başı çıxanlar” ayrı zadı bilir, Gülər xanım! Bilirlər ki, hədə-qorxu ilə pul istəyən rüşvətxoru iş başında, cinayəti törədərkən yaxalayırlar. Yəni, Əvəz Zeynallının istədiyi rüşvət ona təqdim olunarkən hüquq-mühafizə orqanlarının əməkdaşları içəri girə və onu qandallayıb damlaya bilərdilər. Bu olardı “hüquqdan başı çıxmaq”. Ancaq “hüquqdan başı çıxmamaq”, allahsız və ədalətsiz olmaq, dünyanı özünə güldürmək, fiaskoya uğramaq üçün adamı bir ərizə və qarşı tərəfin eşidilməyən səs yazısı ilə həbs edirlər. Ki, Azərbaycan hakimiyyəti də ənənəsinə sadiq qalaraq, “əcəb eləyirəm” məntiqi ilə bu biabırçılığı törədib.\nBütün bunlardan sonra “Əvəz Zeynallı konkret fakt əsasında saxlanılıb” fikrini bildirməkdən məntiqsiz heç nə ola bilməz. Hanı fakt?\nMən tam səmimi olaraq deputat Gülər Əhmədovaya üz tuturam: Hörmətli Gülər xanım, həmin səs yazısını açıqlayın, əgər orda Əvəz Zeynallının sizə hədə-qorxu gəlməsi ilə bağlı bircə həyasız sözünü, çirkin tələbini, sizdən rüşvət istəməsini eşitsəm, inanın, nəinki müdafiədən çəkiləcəyəm, bütün varlığımla onun 15 il həbs olunmasına çalışacaq, əleyhinə kampaniya aparanların başında olacağam.\nAllaha and olsun ki, edəcəyəm və siz bunu görəcəksiniz!\nAmma indiki halda, inanıram ki, siz sifariş icraçısı kimi büsbütün siyasi fiaskoya uğradığınızın fərqindəsiniz və ona görə də hansısa formada reallığı deyil, ümidlərinizi dilə gətirirsiniz. Sifariş müəlliflərinin nəsə əldə edəcəyinə olan ümidiniz isə “fakt” deyil, ümiddir!\nÜmidə isə çox da ümid etməyin, Qənimət Zahid demişkən, “dünyada Ümiddən ləzzətli şey yoxdu, onu da Azərbaycanda Iqbal Ağazadə basıb yeyir”.\nƏvəz Zeynallıya qarşı "xüsusi göstəriş" həyata keçirilir\n29 Yanvar 2012 at 12:39 səhər\nBu gün Evez Zeynallı metbuat sözünü demiş insandı. Men düşünürem artıq Güler Əhmedovanın ümüdleri tükenib.


Press-relizlər / 24.02.2018 / 09:44\nFevralın 23-də Dini Qurumlarla İş üzrə Dövlət Komitəsinin (DQİDK) Quba bölgəsi üzrə şöbəsi, Quba Rayon İcra Hakimiyyəti (RİH) və Qafqaz Müsəlmanları İdarəsinin (QMİ) birgə təşkilatçılığı ilə Quba rayonu II Nügədi kəndi “Molla Hud” məscidində Xocalı faciəsinin 26-cı ildönümünə həsr edilmiş növbəti tədbir keçirilib.\nTədbirdə DQİDK-nın Quba bölgəsi üzrə şöbəsinin müdir müavini Ramin Xudayev, Quba RİH başçısı Aparatının İctimai-siyasi və humanitar məsələlər şöbəsinin müdir müavini - dini qurumlarla işin təşkilatçısı Tariyel İbrahimov, QMİ-nin Quba bölgəsi üzrə qazısı Naib Səttarov, Quba rayonu II Nügədi kəndi “Molla Hud” məscidi dini icmasının sədri İlkin Qayıbov, dindarlar, ağsaqqallar, yeniyetmə və gənclər iştirak ediblər.\nÖncə Vətənin azadlığı və bütövlüyü uğrunda canlarını fəda etmiş soydaşlarımızın əziz xatirəsi bir dəqiqəlik sükutla yad edilib və “Qurani-Kərim”dən ayələr oxunub.\nTədbiri giriş sözü ilə açan dini icma sədri İlkin Qayıbov bildirib ki, rəhbərlik etdiyi icma hər il məsciddə Xocalı soyqırımı ilə əlaqədar olaraq anım tədbirləri təşkil edir və icmanın təşkilatçılığı ilə kənd sakinləri Quba şəhərində yerləşən Quba Soyqırımı Memorial Kompleksini ziyarət edir.\nQuba RİH başçısı Aparatının İctimai-siyasi və humanitar məsələlər şöbəsinin müdir müavini - dini qurumlarla işin təşkilatçısı Tariyel İbrahimov çıxışında Xocalı faciəsi barədə geniş məlumat verib, qeyd edib ki, Azərbaycan dövləti bu soyqırımın dünya dövlətləri tərəfindən tanınması məqsədilə çoxsaylı işlər görür və bu iş bu gün də davam etdirilir.\nDQİDK-nın Quba bölgəsi üzrə şöbəsinin müdir müavini Ramin Xudayev erməni vandallarının 26 il əvvəl Xocalıda törətdikləri qətliam barədə danışıb. O vurğulayıb ki, silahsız insana qarşı bu cür vəhşilik heç bir dində yoxdur.\nDaha sonra QMİ-nin Quba bölgəsi üzrə qazısı Naib Səttarov çıxış edib. Bildirib ki, ermənilər Azərbaycan xalqına qarşı məqsədli şəkildə soyqırımı həyata keçirir və bunu etməkdə məqsədləri etnik təmizləmədir. O bildirib ki, Azərbaycan xalqının nə qədər mətin və güclü xalq olduğunun ermənilər 2016-cı ilin aprel döyüşlərində bir daha şahidi oldular.\nSonda şəhidlərimizin ruhuna dualar oxunub və ehsan verilib.


“Nə edim, gedib “türmə”də yatım?”–Masallıda seçki saxtakarlığı (VİDEO) » Gunpress.az\nTarix: 08-01-2015 20:46\nXəbər verdiyimiz kimi, 23 dekabr 2014-cü il tarixində keçirilən Bələdiyyə seçkilərində 71 saylı Masallı Kənd Seçki Dairəsinin 1, 2, 3, 4, 5, 6, 37 və 38 saylı məntəqələrində qanun tozuntuları qeydə alınıb.\nAsiya.az xəbər verir ki, bununla bağlı seçicilər dəfələrlə adiyatı qurumlara müraciət ediblər. Şikayətlərə əsasında 71 saylı Masallı Kənd Seçki Dairəsində 4 saylı məntəqənin seçki nəticələri ləğv edilib. Buna baxmayaraq, Ərkivan qəsəbəsində baş verən seçki saxtakarlıqlarını əks etdirən video görüntüləri Asiya.az-ın elektron ünvanına gəlməkdə davam edir. Növbəti video çəkilişlərdə seçkidən sonra 1 saylı seçki məntəqəsinin sədri Misriddin Cəbiyevin və 5 saylı seçki məntəqəsinin sədri Adəm Quliyevin seçki zamanı edilən saxtakarlıqları etiraf etməsindən bəhs edir.\nBelə ki, 5 saylı seçki məntəqəsinin sədri Adəm Quliyev etiraf edir ki, seçkidə 277 nəfər iştirak edib. Amma 71 Saylı Masallı Kənd Seçki Dairəsi 5 saylı seçki məntəqəsində 346 nəfərin səs verdiyini qeyd edir. A.Quliyev daha sonra Ərkivan ərazi nümayəndəsi Sabiq Cahangirovun səhər saat 5-ə kimi seçki dairəsində olduğunu bildirir.\n1 saylı seçki məntəqəsinin sədri Misriddin Cəbiyev isə məntəqədə səs verənlərin sayının 165 nəfər olduğun təsdiq edir. Lakin 71 saylı Masallı Kənd Seçki Dairəsində bu səs verənlərin sayı 405 nəfər göstərilib.\nDaha sonra M.Cəbiyev Ərkivan bələdiyyə seçkilərində namizəd olub, “uduzan” Afər Cahangirova “Sabiqlə İcra başçısı nə desə mən onu etməliyəm. Nə edim, gedim “türmə”də yatım!?..Bizi ora qoyan Sabiqlə YAP-ın sədridir. YAP-ın üzvüyük. Mən özümü oda ata bilmərəm axı!?... Oğraşdı, yalan deyən, mən sənin səsini oğurlamamışam” deyib.\nAzərbaycanda ən çox bu bölgələrdə koronavirusa yoluxanlar var\nXaləddin İsgəndərovla bağlı daha bir şok məlumat yayıldı - TƏFSİLAT\n"Azərbaycanın qonşu dövlətlərlə münasibəti inkişaf tempindədir"


Tanınmış iranlılar Amerika xalqından nüvə sazişinə dəstək istədilər\nTəhlilçilər qeyd edirlər ki, bu kampaniya Konqresin sazişin əleyhinə olan bir sıra iranlıları ifadə vermək üçün dəvət etməsinə cavabdır.\nBeynəlxalq aləmdə tanınan onlarca iranlı Amerika xalqını Konqresin nüvə sazişini əngəlləməməsi üçün dəstəyə çağırıb.\n“The Guardian” qəzeti yazır ki, çoxu öz siyasi baxışlarına görə İranda uzun müddət həbsxanada olmuş ziyalılar Amerika xalqına video müraciət hazırlayıblar. Bu kampaniyaya qoşulanların arasında məşhur kinematoqrafçı Jafar Panahi, Nobel mükafatı laureatı Shirin Ebadi, insan haqları fəalı, vəkil Nasrin Sotoudeh və İran əsilli Britaniya fəalı Ghoncheh Ghavami də var.\nNobel Sülh mükafatı laureatı Shirin Ebadi\nBu insanların çoxu İranda öz düşüncə və fəallıqlarına görə təkadamlıq kameralarda uzunmüddətli həbs cəzası çəkənlərdir. Lakin onlar bildirirlər ki, İran və dünyanın altı gücü arasında imzalanmış nüvə sazişi müharibə təhlükəsini aradan qaldıran faydalı razılaşmadır.\nBu kampaniyanın təşkilatçılarından biri - Mohammadreza Jalaeipour deyib: “Biz bu müraciətlə göstərmək istəmişik ki, İranda demokratiya və insan haqları naminə əzab çəkmiş insanlar da bu sazişi dəstəkləyirlər”.\nVideomesajda deyilir ki, “təkcə İran xalqının böyük əksəriyyəti deyil, həm də bu ölkənin aparıcı insan haqları və demokratiya fəalları, tanınmış siyasi məhbuslar və İran cəmiyyətinin müstəqil səsləri də bu sazişə ürəkdən tərəfdardırlar”.\nTəsəvvür və reallıq\nBu videomüraciətdə xanım Ghavami deyir ki, İrana qarşı sanksiyalar iranlıların insan haqlarının pozulması deməkdir. Ghavami ötən il kişilərin volleybol matçına tamaşa etdiyinə görə 5 ay müddətinə təkadamlıq kamerada məhbus edilib.\nO amerikalıları Konqresdəki millət vəkillərinə “sülhə səs vermələri üçün” müraciət etməyə çağırıb.\nİranda kişilərin volleybol matçına baxdığına görə həbs edilmiş Ghoncheh Ghavami\nMüxalif Yaşıl hərəkatı dəstəklədiyinə görə həbs edilmiş vicdan məhbusu Panahi də video müraciət edib.\nBu il Berlin kino festivalında Qızıl Ayı mükafatına layiq görülmüş “Taksi” filminin rejissoru videoda deyir:“Mən kinoçəkənəm, təsəvvürlərlə işləyirəm. Lakin təkcə təsəvvürlər yox, həm də reallığa yönəlik təsəvvürlərlə işləyirəm. ABŞ Konqressində, Amerika siyasəti ətrafında baş verənlər isə boş təsəvvürdən başqa bir şey deyil. Onlar təsəvvür edirlər ki, sanksiyalar və müharibələrlə hər şeyi həll etmək olar. Bu mənim ölkəmin reallığı deyil”.\nSazişə qarşı çıxan iranlılar\nJalaeipour elə belə də deyir. O bildirir ki, Konqresə dəvət edilənlər İran cəmiyyətini təmsil etmirlər.\nİran rejiminin nazı ilə oynanması dünyada daha böyük təhlükələr yarada bilər\nKonqress bu sazişin rədd edilməsinə dair qərarı sentyabrın ortalarınadək qəbul edə bilər. Prezident Obama Konqressin belə bir qərar qəbul edəcəyi təqidrdə bu qanuna veto qoyacağını vəd edib.\nİranla nüvə sazişinin əleyhinə çıxan iranlılar bu ay yazdıqları açıq məktubda bildiriblər ki, “onlar bu sazişi dəstəkləyənlərin baxışlarına dərin hörmət bəsləyirlər, lakin İran rejiminin nazı ilə oynanması dünyada daha böyük təhlükələr yarada bilər”.\nİranın amerikalı məhbusları\nLakin videomüraciət edənlər bu nöqteyi-nəzərlə razılaşmlırlar. İranın yeganə Nobel mükafatçısı xanım Ebadi bildirir ki, ABŞ prezidentinin mövqeyini dəstəkləyir. Barack Obama bu sazişlə bağlı demişdi ki, “alternativ yalnız müharibə ola bilər”.\nZia Nabavi: Nüvə sazişinin dəstəklənməsi İran rejiminin törətdiyi ədalətsizliklərə haqq qazandırılması deyil.\nHazırda həbsxanada 10 illik cəza çəkən siyasi məhbus Zia Nabavi isə bildirir ki, nüvə sazişinin dəstəklənməsi İran rejiminin törətdiyi ədalətsizliklərə haqq qazandırılması deyil.\nSazişi dəstəkləyənlərin siyahısına hazırda ev dustağı olan müxalifət liderinin oğlu Mohammad Taghi Karroubi, siyasi fəal Saeed Shariati, keçmiş xarici işlər naziri Ebrahim Yazdi və keçmiş siyasi məhbus Emad Bahavar da daxildir.\n“The Guardian” yazır ki, İranda həbs edilmiş amerikalı məhbuslar da nüvə sazişini dəstəkləyiblər. Bunların arasında 2009-cu ildə casusluq ittihamları ilə iki amerikalı dostu ilə birlikdə həbs edilmiş səyyah Sarah Shourd, 1979-cu ildə İranda 444 gün girov saxlanmış Amerika diplomatı John Limbert də var.\nSenatda nüvə sazişinə dəstək artır


I divizionun məhsuldar oyunları\n15:07 27 Noyabr 2016\nFutbol üzrə Azərbaycan I divizionunda birinci dövrəyə yekun vurulub. Fanat.Az PFL-in rəsmi saytına istinadən xəbər verir ki, sonucu – XIII tur “Səbail” – “Bakılı” qarşılaşmasındakı məhsuldarlıqla əlamətdar olub.\nMeydan sahiblərinin 11:3 hesabı ilə qalib gəldiyi matçda azarkeşlər 14 qol görüb. Bu, əvvəl Birinci Dəstə adlanan aşağı liqa tarixində ən məhsuldar 4 oyundan biridir. Sonuncu dəfə 14 və ya daha çox qolun vurulduğu matç 2000/01 mövsümündə yaşanıb. OİK (Bakı) və “Lokomotiv” (İmişli) arasında görüşdə rekord sayda – 17 qol vurulub. Meydan sahiblərinin 13:4 hesablı qələbəsi I divizion tarixinə ən məhsuldar oyun kimi düşüb.\nƏn böyükhesablı qələbə isə 1993/94 mövsümündə qeydə alınıb. “Metallurq” (Sumqayıt) “Göytəpə” (Göytəpə) ilə görüşdə rekord vurub – 15:0. Həmin mövsüm sumqayıtlıların daha bir oyununda yüksək məhsuldarlıq yaşanıb. “Metallurq” 14 qolun vurulduğu görüşdə “Şirvan”ı (Ağdaş) məğlub edib – 13:1.\nQeyd edək ki, bir komandanın “Səbail” – “Bakılı” oyunundakı kimi 11 və ya daha çox qol vurduğu sonuncu matç ötən mövsümə təsadüf edib. “Neftçala” (Neftçala) səfərdə “Energetik”i (Mingəçevir) 12:0 hesabı ilə məğlub edib. Ən azı 9 top fərqinin qeydə alındığı son matç isə cari mövsümdə yaşanmışdı. “Zaqatala” elə “Energetik”in qapısından 10 cavabsız top keçirib.\ndivizionun məhsuldar oyunları


Fariz Məmmədov: "Bu məsələdə Qriqorçukun rolu var" - Sport24.Az\nFariz Məmmədov: "Bu məsələdə Qriqorçukun rolu var"\nTarix: 2017-10-22 12:34\n“Qəbələ” İdman Klubunun boks komandası Ukraynanın Krivoy Roq şəhərində keçirdiyi təlim-məşq toplanışını yerli KB-75 klubu ilə beynəlxalq yoldaşlıq matçı ilə yekunlaşdırıb. Sport24.az xəbər verir ki, meydan sahiblərinin 5:2 hesablı qələbəsi ilə başa çatan görüşdən sonra klubun nümayəndə heyətinin rəhbəri, sabiq boksçu Fariz Məmmədov qarşılaşma haqda fikirlərini klubun saytına açıqlayıb: “Keçmiş boksçu, ömrümü bu idman növünə həsr etmiş bir insan kimi deyə bilərəm ki, təmsilçilərimizdən məni daha çox Məhəmmədəli Tahirzadə yaxşı mənada təəccübləndirdi. Ağır çəki dərəcəsində çıxış edən idmançımız gözləmədiyim qədər gözəl boks nümayiş etdirdi. Baxmayaraq ki, rəqibi ikiqat Ukrayna çempionu, bu ölkənin yığmasının kapitanı İqor Şevadzutski idi. Hərçənd Məhəmmədəlinin özü gənclər kateqoriyasını yeni tərk edib. Kamran Şahsuvarlı və Ümüd Rüstəmov da yaxşı döyüşdülər. Üç boksçu - Rauf Rəhimov, Elvin İsayev və Roman Zakirovun çıxışı məni qane etmədi. Onlar həqiqətən məğlub oldular. Hesab edirəm ki, bu görüşdə 4:3 hesabı ilə qalib gəlməliydik. Amma nəticəni də normal qarşılayıram. Çünki rəqib doğma şəhərdə, arenada çıxış edirdi. Onlar öz boksçularını tamaşaçıları önündə uduzmasına imkan verməzdilər. Qarşılaşmadan sonra KB-75-in prezidenti boksçularımızı mükafatlandırdı və üzrxahlıq etdi. O, auditoriya qarşısında ayağa qalxıb, boksçualrımızı alqışladı”.


181169 fermer qeydiyyatdan keçib - xezernews.az\nBu həftə Şəmkir rayonunda Elektron Kənd Təsərrüfatı İnformasiya Sisteminin (EKTİS) tətbiqi ilə bağlı maarifləndirmə işlərinə başlanılıb. Şəmkir Dövlət Aqrar İnkişaf Mərkəzində fermerlərə informasiya-məsləhət xidməti göstərəcək könüllülərə təlimlər keçirilib.\nXəzərNews.az xəbər verir ki, artıq Elektron Kənd Təsərrüfatı İnformasiya Sistemində 181 169 fermer qeydiyyatdan keçib. May ayının 10-na olan məlumata görə, Sabirabad rayonunda 11 789, Şəkidə 7278, Saatlıda 6739, Zaqatalada 6708, Biləsuvarda 6637, Cəlilabadda 6471 fermer yeni sistemdə özlərinə şəxsi kabinet yaradaraq, aqrar fəaliyyətlərinə dair məlumatları müvafiq bölmələrdə qeyd ediblər.\nKənd Təsərrüfatı Nazirliyinin İctimaiyyətlə əlaqələr və informasiya təminatı şöbəsinin müdiri Vüqar Hüseynovun sözlərinə görə, fermerlər www.eagro.az saytına daxil olaraq özlərinə şəxsi kabinet yarada və aqrar fəaliyyətlərini EKTİS-də bəyan edə bilərlər:\n“Fermerlərimizi bu prosesdə daha aktiv olmağa çağırırıq. Fermerlər Dövlət Aqrar İnkişaf Mərkəzlərinə, “ASAN xidmət” mərkzələrində yaradılmış xüsusi xidmət pəncərələrinə yaxınlaşaraq və Kənd Təsərrüfatı Nazirliyinin 1652 nömrəli Çağrı Mərkəzinə zəng vuraraq qeydiyyat proseduru ilə bağlı yarana biləcək sualları ünvanlaya bilərlər. Əməkdaşlarımız və könüllülərimiz bütün suallara tam şəkildə aydınlıq gətirəcəklər”.


Görkəmli alim və ictimai xadim, akademik Ziya Bünyadovla vidalaşma mərasimində Azərbaycan Respublikasının Prezidenti Heydər Əliyevin nitqi - Şəhriyar adına Mədəniyyət Mərkəzi, 23 fevral 1997-ci il\nHörmətli bacılar, qardaşlar, əziz həmvətənlər!\nİkinci gündür ki, Azərbaycan Respublikası, Azərbaycan xalqı matəm içindədir. Xalqımıza böyük itki üz veribdir. Xalqımızın böyük oğlu Ziya Bünyadovun vəhşicəsinə qətlə yetirilməsi hamımızı kədərləndirib, qəzəbimizi coşdurub, hiddətləndirib. Biz hamımız matəmə qərq olmuşuq.\nDəhşətli bir hadisədir, təsəvvür etmək mümkün deyil. Azərbaycanın ən dəyərli insanlarından, şəxsiyyətlərindən biri vəhşi, namərd gülləsi ilə qətlə yetirilibdir. Hər bir itki insanı kədərləndirir. Ziya Bünyadov kimi insanların dünyadan getməsi, şübhəsiz ki, böyük itkidir və böyük qəm-qüssə doğurur. Ancaq bu qədər vəhşicəsinə, bu qədər amansız cinayət nəticəsində itkimiz bizi həddindən artıq kədərləndirib, həddindən artıq hiddətləndiribdir və hamımızı ağrıdır, incidir.\nBir də qeyd edirəm, Ziya Bünyadovun həyatdan getməsi bizim üçün böyük itkidir. Çünki o, xalqımızın XX əsrdə yetirdiyi ən görkəmli alimlərdən, ən görkəmli tarixçilərdən və ən görkəmli insanlardan biri idi. Ziya Bünyadov haqqında çox danışmaq olar və güman edirəm, bundan sonra daha da çox danışılacaq, haqqında kitablar, xatirələr yazılacaqdır. Çünki o, öz varlığı ilə elə bir nadir insan idi ki, böyük, şərəfli həyat yolu ilə elə bir yüksək səviyyəli şəxsiyyət adı almışdı ki, onun haqqında nə qədər çox desək də, yenə də tam qiymətini verə bilməyəcəyik. Bir daha deyirəm, o, xalqımızın XX əsrdə dünyaya gətirdiyi, xüsusi fitri istedada malik olan, eyni zamanda öz cəsurluğu, rəşadəti, zəkası, fədakarlığı, zəhmətkeşliyi, işgüzarlığı ilə cəmiyyətdə görkəmli yer tutmuş insandır. Deyə bilərəm ki, bəlkə də təkrarsız bir insandır. Çünki o, insan üçün xas olan, bəzən də yalnız nadir insanlara xas olan keyfiyyətləri özündə cəm edən bir insandır.\nBir baxın, gənc ikən hərbi qulluğa həvəs göstərib, hərbi məktəbə gedibdir. Bu, onun xasiyyətinin bir cinahıdır, əvvəldən axıra qədər, ömrü boyu bu xüsusiyyət onu müşayiət edibdir. İkinci dünya müharibəsi, Vətən müharibəsi başlayan kimi orduya gedib, müharibənin əvvəlindən sonuna qədər cəbhədə olub, döyüşüb qəhrəmanlıq göstəribdir. Çox yüksək qəhrəmanlıq göstəribdir. Alman faşizminə qarşı müharibənin qəhrəmanlarından biri olubdur. Hamımız bilirik ki, bu nə qədər dəhşətli müharibə olubdur. Hamımız bilirik o müharibə nə qədər insan ömrü apardı, nə qədər qurbanlar getdi, nə qədər insanlar həlak oldu. Amma Ziya Bünyadovun qəhrəmanlığı, cəsurluğu və eyni zamanda Allahın bəxş etdiyi aqibət onu müharibədən qəhrəmanlıqla çıxardı. Sovet İttifaqı Qəhrəmanı kimi yüksək, şərəfli ad aldı.\nXatirinizdədir, İkinci dünya müharibəsi, Böyük Vətən müharibəsi qurtardıqdan sonra, - ondan əlli ildən çox, əlli bir il keçib, - Vətən müharibəsinin qəhrəmanları həmişə cəmiyyətin ən mötəbər, ən sayılan adamları idi. O müharibədə Sovet İttifaqı Qəhrəmanı adı almış şəxslər isə ən yüksək hörmətə layiq idilər və onlar da o qədər çox deyildilər. Azərbaycanlılardan İkinci dünya müharibəsində iştirak edib, alman faşizminin qarşısını almaqla rəşadət göstərərək yüksək adlar alanları, həmvətənlərimizi, Sovet İttifaqı Qəhrəmanı adına layiq insanları həmişə yüksək qiymətləndirmişik.\nZiya Bünyadov azərbaycanlıların içərisindən çıxmış az - yüz nəfərdən bəlkə bir az çox olan Sovet İttifaqı qəhrəmanlarından biri idi və bu adı həmişə şərəflə, böyük iftixar hissi ilə daşıyırdı.\nSon illər, Sovet İttifaqı dağılandan sonra dünyada, keçmiş Sovet İttifaqında, Azərbaycanda gedən cürbəcür ictimai proseslər zamanı, hətta burada, Azərbaycanda tarixinə, millətinin qəhrəmanlıq səhifələrinə ləkə yaxmaq istəyən bəzi adamlar Vətən müharibəsi qəhrəmanlarının adlarını tarixdən silməyə cəhd göstərən zaman, Qələbə gününü Azərbaycanda ləğv edən adamlar belə şəxslərə mənfi münasibət göstərən zaman da Ziya Bünyadov Sovet İttifaqı Qəhrəmanının Qızıl Ulduzunu döşündə həmişə iftixarla gəzdirirdi.\nXatirimdədir, fevralın 19-da dörd gün bundan öncə Gürcüstan prezidenti Eduard Şevardnadzenin Azərbaycana səfəri münasibətilə "Gülüstan" Sarayında rəsmi qəbulda Ziya Bünyadov bizə yaxınlaşdı, Eduard Şevardnadzeni salamladı, mənimlə görüşdü və onun sinəsində Sovet İttifaqı Qəhrəmanının Qızıl Ulduzu yenə də parlayırdı. Yəni o, öz əqidəsinə sadiq bir insan idi. Ziya Bünyadovun o qəhrəmanlığı tək onun qəhrəmanlığı deyildi, həm də Azərbaycan xalqının, Azərbaycan övladlarının nəyə qadir olduğunu dünyaya nümayiş etdirən, sübut edən böyük bir nümunə idi. Mən bunu həmişə belə hesab etmişdim və Ziya Bünyadov da bu hisslərlə yaşayaraq, o Qızıl Ulduzu döşündə daim daşıyırdı.\n1995-ci ilin may ayında Böyük Vətən müharibəsinin, İkinci dünya müharibəsinin qurtarmasını, alman faşizmi üzərində Qələbənin 50 illik yubileyini dünya böyük təntənə ilə qeyd etdi. O vaxt Hitler faşizminə qarşı koalisiyanı təşkil edən dövlətlərin paytaxtlarında böyük bayram mərasimləri keçirildi. Dünyanın dövlət başçıları və nümayəndə heyətləri Londona - Böyük Britaniyaya, Parisə - Fransaya, Moskvaya - Rusiyaya dəvət edilmişdi. Orada müstəqil Azərbaycan dövləti də təmsil olunmuşdu. Mən nümayəndə heyətinə Ziya Bünyadovu böyük ehtiram hissi ilə daxil etmişdim. Biz birlikdə orada bayram mərasimlərində iştirak etdik. Londonda da, Parisdə də, Moskvada da İkinci dünya müharibəsinin veteranları - döşlərində ordenlər, medallar, nişanlar gəzdirən ingilislər, fransızlar, ruslar və başqa millətlərə mənsub olan veteranlar Azərbaycandan gəlmiş İkinci dünya müharibəsi veteranlarını və xüsusən Sovet İttifaqı Qəhrəmanı Ziya Bünyadovu çox böyük ehtiram və hörmətlə qarşılayırdılar.\nÖmrünün son dəqiqələrinədək Ziya Bünyadov öz həyatının bu istiqamətini, bu cinahını həmişə yüksək qiymətləndirmiş, veteranlarla daim bir yerdə olmuş, öz cəbhə yoldaşlarını həmişə xatırlamış, onlara kömək etmişdir. Amma eyni zamanda Ziya Bünyadovun xüsusi keyfiyyəti ondan ibarətdir ki, hərbçi zabit, qəhrəman, döyüşçü keyfiyyətləri ilə yanaşı, o həm də, İkinci dünya müharibəsi bitəndən sonra özünü elmə həsr etmişdir. Onda olan həqiqi fitri istedad onu böyük elmə gətirib çıxarmışdır. Moskvada yüksək təhsil aldıqdan sonra Azərbaycanda 50-ci illərin əvvəllərindən ömrünün sonunadək elmimizin inkişafında əvəzsiz xidmətlər göstərmişdir.\nBiz hər bir elm adamını qiymətləndiririk, hər bir alimin elmimizə verdiyi töhfəni, xidməti qiymətləndiririk. Amma hərənin öz yeri var. Ziya Bünyadovun Azərbaycan elmində öz dəst-xətti, öz yolu, müstəqil fikri olmuşdur və özünəməxsus böyük xidmətləri var. O, adi bir alim, adi bir professor deyildir. O, adi bir akademik deyildir. O, alimlərin, akademiklərin, professorların içərisində öz elmi yaradıcılığına, elmi əsərlərinə görə və elmdə tutduğu mövqelərinə, prinsipiallığına görə seçilən, fərqlənən bir alim idi. Bunu anlamaq, bilmək lazımdır. Bunu bütün xalqımız bilməlidir. Onun elmi yaradıcılığı, Azərbaycana, Azərbaycan elminin inkişafına göstərdiyi xidmətlər haqqında kitablar, əsərlər yazılmalıdır.\nLakin bu gün, bu matəm günü onun cənazəsi qarşısında bir neçə məqamı xüsusi qeyd etmək istəyirəm. Əvvəla, onun elmdə, elmi axtarışlarında birinci növbədə elmi mənbələri, ilkin mənbələri axtarıb tapması, onlara istinad etməsi və onlardan şəxsən istifadə etməsi, ikincisi, onun elmi axtarışlarında və elmi fikirlərində olan prinsipiallığı, dəyişməzliyi, üçüncüsü, onun elmi yaradıcılığında Azərbaycan tarixinin həqiqətlərini üzə çıxarması və elmi cəhətdən əsaslandırılması, tarixə salmasıdır.\nBiz bu gün də etiraf etməliyik ki, Azərbaycan xalqının böyük tarixi indiyədək lazımınca tədqiq edilməyibdir, hələ tədqiq edilməli olan çox-çox mərhələlər, dövrlər var. Lakin Ziya Bünyadov yaradıcılığının xüsusiyyəti ondan ibarətdir ki, o, məhz özünü onadək tədqiq olunmamış hissələrə, mərhələlərə, sahələrə yönəldirdi və onun hər bir əsəri eyni zamanda elmi ixtira idi. O, Azərbaycan elmini, Azərbaycan tarix elmini, şərqşünaslıq elmini həqiqətən zənginləşdirən əsərlər yaradırdı. Onun orta əsrlərə aid əsərlərinin böyük tarixi əhəmiyyəti var, yəni tariximizin ona qədər məlum olmayan böyük mərhələlərini tədqiq edib, elmi surətdə əsaslandırıb xalqımıza çatdırmışdır. Amma eyni zamanda onun bu tədqiqatlarının, elmi əsərlərinin qiyməti, xüsusiyyəti ondan ibarətdir ki, o, bizim tariximizi saxtalaşdıran, yaxud tariximiz haqqında yalan məlumat verən başqa dövlətlərin, başqa millətlərin tarixçilərinin bizim tariximiz haqqında yanlış, əsası olmayan fikirlərinin əleyhinə çıxmış, mübahisəyə qoşulmuş və elmi cəhətdən öz tarixi ixtiralarının, yaxud da öz tarixi əsərlərinin daha əsaslı olduğun sübuta yetirmişdir.\nZiya Bünyadov adi bir tarixçi, adi bir tarix tədqiqatçısı deyildi. O, mübariz bir tarixçi idi. O, daim mübarizə aparan tarixçi idi. Onun mübarizəsi də Azərbaycanın milli mənafelərinin müdafiəsi ilə bağlı olmuşdur. IX-X əsrlərdə, orta əsrlərin başqa mərhələlərində Azərbaycanın hansı hissəsi kimə mənsub olub, harada kim və necə olub - bütün bunları Azərbaycan xalqının milli mənafelərini qorumaq nöqteyi-nəzərindən və tarixi həqiqəti bugünkü nəsillərə və gələcək nəsillərə, dünya tarixinə çatdırmaq baxımından Ziya Bünyadovun əsərləri əvəzsizdir. Bu onun elmi fəaliyyətinin və elmi yaradıcılığının məhz ona məxsus xüsusiyyətidir və xüsusi qiymətə malikdir.\nBu elmi tədqiqatları ilə əlaqədar Ziya Bünyadov, dediyim kimi çox prinsipial, çox mübariz mövqedə durmuşdu. 60-70 illərdə Ermənistanın millətçi və separatçı qüvvələri tərəfindən Qafqaz tarixinə aid, o cümlədən Ermənistan-Azərbaycan tarixinə aid cürbəcür və tariximizi təhrif edən, saxtalaşdıran, Ermənistanda meydana çıxmış müxtəlif yazıların, məqalələrin əleyhinə ilk dəfə səsini qaldıran və onlara əsaslı, dəlilli və tarixi mənbələrə istinadla cavab verən, onların qarşısını alan alim Ziya Bünyadov idi.\nBilirsinizmi, burada Ziya Bünyadovun bütün xüsusiyyətləri gözlərimiz önünə gəlir. Əvvəla, o, çox dərin və zəngin bilikli alim idi. İkincisi, mübarizliyi, prinsipiallığı, üçüncüsü isə onun öz fikirlərini, yəni elmi qaynaqlara söykənən fikirlərini sübuta yetirməyə qadir olduğunu göstərən xüsusiyyətləridir.\nBuna görə də erməni millətçiləri, erməni separatçıları və ümumiyyətlə, Azərbaycana mənfi münasibət göstərən cürbəcür xarici qüvvələr Ziya Bünyadovu düşmən kimi qəbul edirdilər. Lakin ölkəmizdə, xalqımızın içində isə, o cümlədən tək bizim xalqımızın arasında deyil, bütün dünyada Ziya Bünyadov öz elmi obyektivliyi ilə, elmi biliyi ilə, elmi əsərləri ilə böyük hörmət və ehtiram qazanmışdı və burada da qəhrəmanlığını göstərirdi.\nZiya Bünyadovun elmdə prinsipiallığını və dəyişməzliyini sübuta yetirən faktlar çoxdur. Bunların əksəriyyəti şəxsən mənə məlumdur. Mən Ziya Bünyadovla təxminən 40 ildir tanış və dost idim. Keçmiş illərdə, 70-ci illərdə də Azərbaycana rəhbərlik etdiyim zaman Ziya Bünyadov ilə həmişə sıx əlaqədə olmuşdum, ona görə də bu məsələlərin çoxusunu şəxsən bilirəm və bildiyimə görə də bunları onun cənazəsi qarşısında deməyi özümə borc sayıram.\nXatirimdədir, 60-cı illərin ikinci yarısında Azərbaycanın 150 il öncə Rusiyaya könüllü surətdə qəbul olunması haqqında elmi mübahisələr gedirdi. Məlumdur ki, 1964-cü ildə qərar qəbul edilmişdi ki, 150 il öncə Azərbaycan könüllü surətdə Rusiyanın tərkibinə daxil olmuşdu. Biz bunu bir bayram kimi qeyd etmişdik. Bu münasibətlə Azərbaycan Lenin ordeni ilə təltif olunmuşdu. Bunların hamısı da tariximizin səhifələridir.\nO vaxtki siyasi mühit, siyasi konyuktura bunu qəbul etmirdi. Ziya Bünyadovu hətta buna görə günahlandırılırdı, onu hətta cəzalandırmaq istəyirdilər. Əgər səhv etmirəmsə, onu Elmlər Akademiyasının Partiya Komitəsinin müzakirəsinə də çağırmışdılar. Lakin Ziya Bünyadov dediyinin durmuşdu. Bilirsinizmi, indi bu məsələlərə adi bir hal kimi baxırlar. Ancaq xahiş edirəm, 60-cı illərə, o dövrə, o illərə hökm sürmüş ideologiyaya, ümumi mühitə, ümumi konyukturaya qayıdasınız. Belə fikir söyləmək o vaxtlar hökumətin, partiyanın əleyhinə getmək demək idi. Amma Ziya Bünaydov çəkinmirdi, öz elmi fikirlərini cəsarətlə, doğru-düzgün deyirdi. Ziya Bünyadovun dedikləri də doğru idi. Amma Ziya Bünyadov bunu sübut edə bilmirdi. O vaxtlar çox çalışırdılar ki, Ziya Ziya Bünyadovun cəzalandırsınlar. Lakin Ziya Bünyadovun şəxsiyyəti, böyük alim kimi, Sovet İttifaqı Qəhrəmanı kimi və onun özünəməxsus bir neçə keyfiyyəti Ziya Bünyadovu saxladı.\nMən şəxsən Ziya Bünyadovun o illərdə xidmətlərinə çox yüksək qiymət vermiş və bu xidmətləri qiymətləndirmək üçün əlimdən gələni etmişdim. Ona Dövlət mükafatı verilməsi də məhz Azərbaycan tarixinin ən mühüm dövrlərinin elmi cəhətdən əsaslandırılması və elmi əsərinin təqdim olunması ilə bağlı idi. Yaxud onun instituta direktor təyin olunması, akademik seçilməsi - bunların hamısı Ziya Bünyadovun məhz özünün zəhməti, özünün elmi xidmətləri və həqiqi alim kimi elmi əsərlərinin nəticəsi idi. Bəlkə də bütün mərhələlərdə Ziya Bünyadovun xidmətləri lazımınca qiymətləndirilməmişdir. Bunu da deyə bilərəm, bu da həqiqətdir. İndi bu həqiqəti də etiraf etmək lazımdır.\nNəhayət, Azərbaycanda milli azadlıq hərəkatı başlayarkən Ziya Bünyadovun elmi, ictimai-siyasi fəaliyyəti haqqında. Əvvəla, onu demək istəyirəm və qeyd etmək lazımdır ki, əgər millətimizdə, gənclərimizdə o illərdə milli dirçəliş və milli oyanış hissləri gündən-günə inkişaf edirdisə, bunların səbəbi bizim Ziya Bünyadov kimi alimlərin əsərlərinin təsiri ilə bağlı idi, Ziya Bünyadov kimi alimlərimizin, yazıçılarımızın və şairlərimizin milli ruhu qaldırmağa, milli əhval-ruhiyyəni inkişaf etdirməyə yönəldilmiş yazıları ilə, əsərləri ilə bağlı idi. Ona görə də o illərdə milli azadlıq hərəkatımızın cücərməsində, boy atmasında, inkişaf etməsində Ziya Bünyadovun əsərlərinin böyük təsiri, böyük xidməti var. Lakin Ziya Bünyadov, bizim üçün çox vacib olan bu milli oyanış, milli dirçəliş hisslərinin inkişaf etməsinə bir tərəfdən öz əsərləri ilə, digər tərəfdən isə məhz ictimai-siyasi fəaliyyəti ilə xidmət etmişdir.\nO illərdə Ziya Bünyadov meydanlarda nitq söyləyən, Ermənistanın Azərbaycana təcavüzünə qarşı səsini qaldıran və erməni qəsbkarların haqsız iddiaları əleyhinə etiraz edən, bu sahədə ən qabaqda gedən insanlardan biri idi. Məhz Ziya Bünyadov kimi hörmətli adamların sözü ilə, Ziya Bünyadov kimi mötəbər adamların hərəkətləri ilə bizim minlərlə, on minlərlə insanlarımız, gənclərimiz bu hərəkatlara, bu cərəyanlara qoşuldular. Onlar Azərbaycanın milli azadlığına, müstəqilliyinə, Azərbaycanın ərazi bütövlüyünə qarşı edilən təcavüz əleyhinə öz etirazını bildirir, milli azadlıq uğrunda, müstəqillik uğrunda mübarizəyə qoşulurdular. Burada da Ziya Bünyadovun xidmətləri çoxdur və onun ən böyük xidmətlərindən biri də ondan ibarətdir ki, 80-ci illərin axırlarında - 90-cı illərin əvvəllərində o, bir daha böyük alim kimi, tədqiqatçı kimi Azərbaycanın açılmamış arxivlərinə bir daha getdi, o arxivlərdən Azərbaycan tarixinin XX əsrə aid səhifələrini açdı, tədqiq etdi, öz kitablarında, dövri mətbuatda yazılar verdi və beləliklə də əgər əvvəllər Azərbaycan tarixinin orta əsrlərə aid çox mühüm dövrlərini elmi əsərlərində işıqlandırdısa, açdısa, göstərdisə, son illərdə də özünü buna həsr etdi. O cümlədən, ilk Azərbaycan Demokratik Respublikasının yaranması ərəfəsində gedən prosesləri də, o dövrü də doğru-düzgün tədqiq edənlərdən biri də Ziya Bünyadovdur.\nOnun böyük xidmətlərindən biri də bolşevizm terroru nəticəsində 20-30-cu illərdə Azərbaycanda aparılmış repressiyalar haqqında həqiqətləri aşkara çıxarmaqdan, represiya qurbanlarının adlarını açıb göstərməkdən, onlara bəraət qazandırmaqdan, onların adlarını tarixdə bərpa etməkdən və beləliklə o dövrü və doğru-düzgün işıqlandırmaqdan ibarət olmuşdur.\nGördüyünüz kimi, döyüşçü, müharibə iştirakçısı, bəşər tarixində ən dəhşətli müharibə olan İkinci dünya müharibəsinin, alman faşizminə qarşı müharibənin qəhrəmanı, eyni zamanda sonralar 50 il müddətində elmi axtarışlarla məşğul olmuş, həm də Azərbaycan elmindən dünya elminə töhfələr vermiş insan idi. Bunlarla yanaşı, onun həmişə bir xüsusiyyəti də olubdur, o, Azərbaycanın ictimai-siyasi həyatından, Azərbaycanda gedən ictimai-siyasi proseslərdən heç vaxt kənarda qalmamışdır.\nDoğrudur, bunu da etiraf etmək lazımdır ki, onun bu sahədə də xidmətləri və fəaliyyəti müəyyən mərhələlərdə lazımınca qiymətləndirilməyibdir. Bilirsinizmi, Ziya Bünyadov xüsusi bir xarakterə malik adam idi. Onun özünəməxsus elə keyfiyyətləri var idi ki, bunun təkrarını mən cəmiyyətimizdə görməmişəm, bəlkə də olmayacaqdır. Buna görə də onun özünəməxsus keyfiyyətləri, xüsusiyyətləri, yəni müstəqilliyi, yenilməzliyi, mübarizliyi, prinsipiallığı bəzi adamlarda ona, şübhəsiz, qeyri-obyektiv, mənfi münasibət doğururdu. Ona görə də bəzən adamlar hissiyyata qapılaraq, onun xidmətlərini, müsbət keyfiyyətlərini unudaraq, nədənsə ondan inciyib onun xidmətlərinə qiymət verilməsinin qarşısını alırdılar. Bunlar da olubdur.\nMəsələn, Ermənistanın Azərbaycana təcavüzü başlayandan bəri Ziya Bünyadov xalqı Ermənistana qarşı mübarizəyə və torpaqlarımızın müdafiəsi uğrunda mübarizəyə səfərbər etməkdən həmişə ön sıralarda getmiş adam olubdur, həmişə mübarizə aparıbdır, həmişə öz sözünü deyibdir, heç vaxt çəkinməyib, heç vaxt kənarda durmayıb, heç vaxt gizlənməyibdir. Amma eyni zamanda, xatirimdədir, Naxçıvanda yaşayırdım, 90-cı illərin əvvəllərində Azərbaycan parlamentinə seçkilər keçirilirdi. Ziya Bünyadov da öz namizədliyini vermişdi. Mən bunu o vaxtlar qəzetlərdə oxuyurdum. Bəli, o öz namizədliyini vermişdi. Baxırdım ki, 5-6 layiqli adam vardısa, onlardan biri də Ziya Bünyadov idi. Fikirləşirdim ki, əlbəttə, Ziya Bünyadov seçilməlidir. Amma sonra gördüm ki, Ziya Bünyadov seçilmədi. Onun yerinə bir nəfər alverçi, yaxud ticarət işçisi, bazar müdiri seçildi.\nSonralar Ziya Bünyadov öz namizədliyini başqa bir dairədən də vermişdi. Mən bunların hamısını uzaqdan müşahidə edirdim, baxırdım və ürəyim ağrıyırdı. Fikirləşirdim ki, görəsən, Ziyanın namizədliyi keçəcəkmi? Ziya Bünyadov o dairədən də seçilmədi. Amma Ziya Bünyadovun əlinin altında kiçik elmi əməkdaş işləmiş bir nəfər seçildi. Bilirsinizmi, həyatımızda, bax, belə ədalətsizliklər də olubdur: ümumi ədalətsizliklər, o cümlədən də Ziya Bünyadova qarşı ədalətsizliklər.\nAmma bunların heç birisi Ziya Bünyadovun iradəsini sındırmayıbdır. O, heç vaxt əyilmədi, heç vaxt sınmadı, heç vaxt heç kəsə baş əymədi. Ona görə də Ziya Bünyadovu çoxları sevirdi, mən də sevirdim, ona xüsusi hörmət edirdim. Bəzən o, kiməsə acı söz deyə bilərdi, lakin onu anlamaq lazım idi ki, acı sözün içində xeyirxah münasibət vardı, onun arxasında vətəndaşlıq vardı, onun arxasında Azərbaycan xalqına sevgi, məhəbbət vardı, onun arxasında böyük insan dururdu.\nNəhayət, Ziya Bünyadovun son illərdəki fəaliyyətini də xüsusi qeyd etmək istəyirəm. O da Ziya Bünyadovun daim ictimai-siyasi fəaliyyətdə olmasından və bu fəaliyyətlə əlaqədar Yeni Azərbaycan Partiyasının yaranmasında iştirak etməsindən ibarətdir. Xatirimdədir, mən Naxçıvanda idim, Azərbaycanda vəziyyət qarışan zaman bir neçə dəfə Ziya Bünyadov bir çox alimlərlə, ziyalılarla birlikdə Naxçıvana gəldi, mənimlə söhbətlər apardı, məni Bakıya dəvət etdi. Beş il bundan öncə, 1992-ci ilin fevral ayında, ya da martın əvvəllərində Azərbaycanda hakimiyyət, dövlət böhranı oldu. O vaxtlar yəqin ki, xatirinizdədir. Ziya Bünyadov ağır bir vəziyyətdə Naxçıvana gəldi, mənimlə 3-4 saat söhbət apardı. Onun söhbətinin mənası bundan ibarət idi ki, Azərbaycan ağır vəziyyətdədir. Mənə müraciət edirdi ki mən, yəni Heydər Əliyev Bakıya qayıtmalıdır. Mən keçmiş vaxtlarda olduğu kimi, Naxçıvandakı görüşlərimizdə də Ziya müəllimə böyük hörmətlə yanaşaraq ona bildirməyə çalışırdım ki, indi mənim Bakıya gəlməyim mümkün deyil, yaxud şəxsən mən bunu istəmirəm. O, hər dəfə də məndən narazı qayıdırdı. O, yanıma bir neçə dəfə gəlmişdi. 1992-ci ilin şaxtalı noyabr ayında bir dəstə ziyalı, o cümlədən Ziya Bünyadov Naxçıvana gəldilər, biz orada Yeni Azərbaycan Partiyasının təsis konfransını birlikdə keçirdik. Şaxta, soyuq idi, elektrik işığı yox idi. Biz o günləri orada kerosin lampasının işığında keçirdik və Yeni Azərbaycan Partiyası yarandı. Ziya Bünyadov Yeni Azərbaycan Partiyası sədrinin müavini seçildi.\nBəli, o vaxtlar Yeni Azərbaycan Partiyasının yaranmasına iqtidar mane olurdu və bunu istəmirdi. Bu işə qoşulan adamları burada təqib edir və onları bəzən tutur, bəzən sıxırdılar, bəzilərini incidirdilər. Ziya Bünyadov bunların heç birisindən nə qorxur, nə də çəkinirdi, heç birisindən! Həqiqətən, ilk dövrlərdə Yeni Azərbaycan Partiyası idarə heyətinin iclasları akademiyada Ziya Bünyadovun iş otağında, kabinetində keçirilirdi. O, heç bir şeydən qorxmurdu. Niyə qorxmurdu? Çünki o, həmişə olduğu kimi, 50 il ondan sonra da öz əqidəsinə sadiq idi. O, əqidə adamı idi, əqidəsinə sadiq idi. Mən bunu çox yüksək qiymətləndirirəm.\nBunlar olsa da, olmasa da, Ziya Bünyadovun qiyməti yüksəkdir və onun xidmətləri əvəzsizdir. Azərbaycan vətəndaşı kimi və keçmiş illərdə Ziya Bünyadovla bir yerdə işləmiş və Azərbaycana rəhbərlik etmiş bir şəxs kimi, indi isə Azərbaycan prezidenti kimi mən də Ziya Bünyadovun xidmətlərini yüksək qiymətləndirirəm. Amma bu mərhələni də, bu dövrü də ona görə xüsusi qeyd edirəm ki, Ziya Bünyadov ahıl yaşa çatdığı bir zamanda da öz əqidəsinə sadiq qaldığını göstərirdi və Yeni Azərbaycan Partiyasına da öz əqidəsi ilə gəlmişdi. Ona görə də 1995-ci ilin noyabrında müstəqil Azərbaycanın ilk parlament seçkilərində Ziya Bünyadovun adı Yeni Azərbaycan Partiyasının siyahısında birinci yazılmışdı və o, Milli Məclisə deputat seçildi. Milli Məclisin deputatı olduğu vaxtlarda Ziya Bünyadov fəal, mərd, obyektiv olmuşdur.\nZiya Bünyadovun akademiyada vitse-prezident kimi, alim kimi fəaliyyəti böyükdür, yenə də deyirəm, bu barədə çox danışmaq olar. Bilirsinizmi, bu gün matəm mitinqində mənim bu qədər danışmağıma ehtiyac yox idi. Ancaq qəlbim Ziya Bünyadovun xidmətləri haqqında sözlərlə o qədər doludur, eyni zamanda bu faciə mənə də, xalqımıza da o qədər təsir edibdir ki, bu gün bu sözləri deməyi özümə borc bilirəm.\nZiya Bünyadovun vəhşicəsinə qətlə yetirilməsi dəhşətli bir hadisədir. Bilirsinizmi, son illər biz belə dəhşətli hadisələrlə qarşılaşırıq. Son illərdə Azərbaycanda bir çox müsbət amillərlə, nailiyyətlərlə, Azərbaycanın dövlət müstəqilliyi ilə əlaqədar gedən müsbət proseslərlə yanaşı, təəssüflər oldun ki, belə qatı cinayətkarlar da, vəhşilər də meydana çıxıbdır. Məsələn, 50 il bundan qabaqkı tarixi götürsək, yadıma gəlməz ki, Ziya Bünyadov kimi adama kiminsə əli qalxıb güllə atsın, ona bıçaq vursun. Gərək nə qədər vəhşi olasan, nə qədər imansız olasan, xalqına nə qədər düşmən olasan ki, bu cür qatillik edəsən. Qatil qatildir. Hər bir insanı qətlə yetirən insan qatildir. Ancaq bu cür qatillik hədsiz-hüdudsuz qatillikdir. Kimə qarşı? Ziya Bünaydov kimi şəxsiyyətə qarşı! Bu qədər dahi, bu qədər ali, bu qədər böyük həyat yolu keçmiş şəxsiyyətə atılan güllə, onun qətlə yetirilməsi bütün Azərbaycana xalqına edilən təcavüzdür, Azərbaycan xalqına atılan güllədir. Çünki Ziya Bünyadov Azərbaycan xalqını ən gözəl təmsil edən şəxsiyyətlərdən biri və o şəxsiyyətlərin içində seçiləni idi. Belə bir adamı, bu qədər həyat yolu keçmiş adamı necə qətlə yetirmək olardı! Bu cinayət tək onu qətlə yetirən adamların cinayəti deyildir, onları bu işə sövq edən, bu cinayətə yönəldən, bu cinayət yoluna salan adamların əməlidir, o qüvvələrin işidir, o terroristlərin işidir.\nBiz son illər belə terror hərəkətləri ilə rastlaşmışıq. Bəli, son illərdə burada belə terror hərəkətlərinə əsas qoyan qüvvələr, adamlar da var.\n1990-cı ildə gözəl bir ziyalını, günahsız bir adamı - Əjdər Xanbabayevi qətlə yetirdilər. 1994-cü ildə Afiyəddin Cəlilovu, Şəmsi Rəhimovu qətlə yetirdilər. Neçə dəfə terror etmək cəhdi olmuşdu. Allaha şükürlər olsun ki, biz bu cəhdlərin qarşısını ala bildik. Neçə dəfə belə cəhdlər olmuşdu. O cəhdləri göstərmiş olan adamlar indi istintaq altındadırlar, yaxud da məhkəmə onların barəsində hökm çıxarmış və onlar cəzalarını çəkirlər.\nNəhayət, belə bir cinayət, belə bir terror, belə bir qətl xalqımıza qarşı qətldir. Bu, Azərbaycanın dövlətçiliyinə qarşı, Azərbaycanın müstəqilliyinə qarşı olan terrordur. Bu, Azərbaycanın iqtidarına qarşı olan terrordur. Ona görə də bu, bizim üçün ağırdır.\nBurada Ziya Bünyadovun ailəsi, ailə üzvləri matəm, qəm içindədirlər. Onlar ağır itki ilə üzləşiblər. Bizim hamımız da eyni qəm-qüssə içindəyik. Bu itki hamı üçün itkidir, bütün xalq üçün itkidir, dövlətimiz üçün itkidir. Bu, şəxsən mənim üçün böyük itkidir.\nGörünür ki, Azərbaycanın dövlət müstəqilliyini qoruyub saxlamaq, Azərbaycanı müstəqil bir dövlət kmi yaşatmaq, Azərbaycanda həqiqi demokratik, hüquqi dövlət qurmaq, Azərbaycan xalqını bu ağır vəziyyətdən çıxarmaq, Azərbaycanın ərazi bütövlüyünü bərpa etmək, işğal olunmuş torpaqları azad etmək, yerindən-yurdundan didərgin düşmüş vətəndaşlarımızı öz el-obasına qaytarmaq yolu hələ çətin yoldur, ağır yoldur. Amma biz bu yol ilə gedirik, gedəcəyik, biz mübarizə aparırıq, aparacağıq və heç kəs iradəmizi sındıra bilməyəcəkdir, heç kəs bizi sarsıda bilməyəcəkdir! Qoy, o terroru təşkil edən qüvvələr bilsinlər ki, bu cinayət açılacaq, cinayətkarlar mühakimə ediləcəkdir. Lakin bu cinayətkarlar, bu cinayəti təşkil edənlər, terroru təşkil edən qüvvələr təkcə məhkəmə tərəfindən deyil, bütün xalq tərəfindən bu gün lənətlənirlər, sabah da lənətlənəcəklər. Qatı cinayətkar kimi onlar xalq qarşısında cavab verəcəklər. Mən buna əminəm. Biz buna nail olacağıq!\nOla bilsin ki, biz gələcəkdə də itki verəcəyik. Mən dəfələrlə demişəm, heç kəsin heç şeydən zəmanəti yoxdur ki, nə isə ola bilər, ya ola bilməz. Hər şey ola bilər. Ancaq biz mübarizəmizdən dönməyəcəyik! Biz irəli gedirik, Azərbaycanın müstəqilliyini möhkəmlətmək yolu ilə gedirik. Azərbaycanda demokratik dövlət qurmaq yolu ilə, Azərbaycanın milli mənafelərini qorumaq yolu ilə irəliləyirik və irəliləyəcəyik!\nZiya Bünyadov mübarizəmizin ön cərgəsində duran şəxsiyyətlərdən biri idi. Ziya Bünyadov bu mübarizənin qurbanı oldu. Ziya Bünyadov bu mübarizədə şəhid oldu. Bu gün biz onu millət yolunda, dövlət yolunda şəhid kimi son mənzilə yola salırıq.\nLakin gələcəkdə itkilərimiz olsa da yolumuzdan dönməyəcəyik. Hər bir belə hadisə, əksinə, bizi daha da səfərbər edəcək, sayıq edəcək və daha mübarizə edəcəkdir. Bu gün mən bütün terrorçu qüvvələrə və onların arxasında duran cürbəcür siyasi qruplara, başqa qüvvələrə xəbərdarlıq edirəm, Azərbaycanın daxilində və xaricində olan qüvvələrə xəbərdarlıq edirəm - qoy bilsinlər ki, onlar bu yolla heç nəyə nail ola bilməyəcəklər. Qoy bilsinlər ki, onlar məğlub olublar və məğlub olacaqlar. Qoy bilsinlər ki, Ziya Bünyadovun qanı yerdə qalmayacaqdır!\nZiya Bünyadov mübarizəmizin şahididir. O, Sovet İttifaqı Qəhrəmanı kimi öz mübarizəsi ilə, şəhidliyi ilə həm də müstəqil Azərbaycan Respublikasının Qəhrəmanı səviyyəsinə qalxmış bir insandır.\nZiya Bünyadov öz yaradıcılığı ilə, öz böyük yolu ilə özünə böyük heykəl yaratmışdır, özünə böyük bir abidə qoymuşdur. Biz Ziya Bünyadovun xidmətlərini heç vaxt unutmayacağıq. Hesab edirəm ki, Ziya Bünyadovun Azərbaycan xalqı qarşısındakı xidmətləri günü-gündən daha geniş, daha parlaq açılacaq, görünəcəkdir. Ziya Bünyadovun gördüyü iş, xalqımıza qoyduğu irs, onun xatirəsi qəlbimizdə əbədi yaşayacaqdır. Mən Ziya Bünyadovun müqəddəs cənazəsi qarşısında baş əyirəm və sizi əmin edirəm ki, biz tutduğumuz yoldan dönməyəcəyik. Azərbaycanın milli azadlığı, dövlət müstəqilliyi bizim məqsədimiz, amalımızdır. Bu amal uğrunda Ziya Bünyadov fədakarcasına mübarizə aparıb şəhid oldu. Bu amal uğrunda axıradək mübarizə aparacağıq!\n"Azərbaycan" qəzeti, 24 fevral 1997-ci il.


Rusiyaya müxalifətçinin dərhal azadlığa buraxılmasına çağırış edilib\nAvropa Şurası Parlament Assambleyası (AŞPA) Rusiyanı Korrupsiyaya Qarşı Mübarizə Fondunun həbsdə olan rəhbəri Aleksey Navalnı barədə qətnamə qəbul edib.Turkustan.info xəbər verir ki, qətnamənin mətni qurumun saytında dərc edilib.\n105 deputatın lehinə, 26 nəfərin əleyhinə səs verdiyi, 11 nəfərin isə bitərəf qalması ilə qəbul olunan qətnamədə Moskvaya çağırış edilib ki, müxalifətçi azadlığa buraxılsın, müalicəsinə şərait yaradılsın.\nAŞPA Rusiyanı İnsan hüquqlarına dair Nazirlər Komitəsinin 2021-ci il iyun iclasından əvvəl Navalnıyı dərhal və heç bir şərt irəli sürmədən sərbəst buraxmağa çağırıb.\nQeyd edək ki, Navalnı Vladimir vilayətindəki 2 saylı cəzaçəkmə müəssisəsində cəza çəkir. Mart ayının sonunda müxalifətçinin səhhətinin pisləşdiyi bildirilib. 19 apreldə Federal Penitensiar Xidmət onun məhkumlar üçün xəstəxanaya köçürülməsi barədə məlumat yayıb.


Prezidentlərin telefon danışıqlarını kimlər və necə dinləyir?\n1 oktyabr, 2019 [11:18]\nBu və bu səpkili onlarla iddialara əsaslanıb demək olar ki, dövlət başçılarının telefon danışıqlarını onların özündən başqa onlarla insan dinləyir. Bunların bir qismi leqal, yəni qanuni şəkildə dinləyənlər, bir qismi isə gizli şəkildə dinləyən dost və düşmən ölkələrin xüsusi xidmətləridir. Bu mənada dünyada ən etibarsız telefon söhbətlərini prezidentlərin etdiyini demək olar. Çünki onların danışıqlarını az qala 100 insan dinləyə bilir.(musavat.com)


Azərbaycanda cərrah elə bir səhv etdi ki... - 8 ay sonra xəstənin qarnından çıxdı / FOTO\n15:54 06.09.2021 273\nRedaktor.az-ın məlumatına görə, Şirvan sakini, 65 yaşlı Alim Səməd oğlu Zülfüqarov bu ilin yanvarın 21-də Şirvan Müalicə Diaqnostika Mərkəzinin cərrahiyə şöbəsində prostat vəzisindən əməliyyat olunub. İlk əvvəl səhhətində problem yaşamayan pasiyentin daha sonra vəziyyəti ağırlaşıb.\nƏməliyyatı həyata keçirən Şirvan Müalicə Diaqnostika Mərkəzinin cərrahı İlqar Mirzəyevə müraciət olunsa da, o, xəstəni sakitləşdirərək bunun adi hal olduğunu bildirib. Vəziyyəti kritik həddə çatandan və bir çox klinikalara müraciətdən sonra A.Zülfüqarov bu il avqustun 10-da Azərbaycan Tibb Universitetinin Tədris Cərrahiyyə Klinikasında əməliyyat olunub. Xərçəng diaqnozu qoyulan xəstənin qarnından 8 ay əvvəl Şirvan Müalicə Diaqnostika Mərkəzində əməliyyat zamanı unudulan çürümüş tənzif (tampon) aşkar edilərək çıxarılıb. Cərrah-həkimin səhlənkarlığı nəticəsində pasiyent həyatını itirmə təhlükəsi ilə üzləşib. 8 ay ərzində xəstə dəhşətli ağrılarla yaşayıb.\nA.Zülfüqarovun bildirdiyinə görə, həmçinin ailəsi maddi problemlərlə üzləşib, onun həyata qaytarılması ailəyə 10 min manata başa gəlib. Baş verənlərə baxmayaraq, pasiyenti bu vəziyyətə salan həkim-cərrah İlqar Mirzəyev xəstədən üzr istəməyi belə özünə rəva bilməyib.\nA. Zülfüqarov həkimin səhlənkarlığı barədə Şirvan şəhər prokurorluğuna müraciət edib. Faktla bağlı Respublika Baş Prokurorluğunun Mətbuat xidmətindən bildirilib ki, A.Zülfüqarovun müraciəti əsasında Şirvan şəhər prokurorluğunda cinayət işi açılıb, istintaq işləri davam etdirilir. İstintaqın yekunu barədə əlavə məlumat veriləcək.\nQeyd edək ki, Alim Zülfüqarov 44 günlük Vətən Müharibəsi şəhidi, XTQ zabiti Zeynal Zülfüqarlının atasıdır. //APA


MEK-də Heydər Əliyev və Azərbaycan təhsili mövzusunda lektoriya +FOTO=4\nGörkəmli dövlət xadimi Heydər Əliyevin zəngin nəzəri irsində təhsil məsələləri hər zaman xüsusi yer tutub. Ulu öndər ölkənin və xalqın taleyində, inkişafında, təhsilin rolunu hər zaman yüksək dəyərləndirib. Azərbaycan Milli Elmlər Akademiyasının (AMEA) Mərkəzi Elmi Kitabxanasında (MEK) mütəmadi şəkildə keçirilən Heydər Əliyev lektoriyasının növbəti məşğələsi məhz “Heydər Əliyev və Azərbaycan təhsili” mövzusuna həsr edilib.\nAMEA-nın müxbir üzvü, Riyaziyyat və Mexanika İnstitutunun direktoru, fizika-riyaziyyat elmləri doktoru, professor, Əməkdar elm xadimi Misir Mərdanovun mövzu ətrafında geniş məruzəsi dinlənilib. Alim, ümummilli lider Heydər Əliyevi ölkəmizə rəhbərlik etdiyi dövrlərdə bütün sahələrin inkişafı üçün müdrik və məqsədyönlü siyasət həyata keçirən qüdrətli lider kimi xarakterizə edib. Vurğulanıb ki, dahi rəhbər SSRİ-nin ən nüfuzlu təhsil müəssisələrində azərbaycanlıların oxumasına çalışmış və bu istiqamətdə əsaslı dönüş olaraq milli kadr potensialının daha da gücləndirilməsinə şərait yaratmışdır. “SSRİ məkanında Azərbaycanda icbari təhsilin 11 illik pilləsinin təsdiqi, dərsliklərin şagirdlərə pulsuz paylanması ənənəsi, sentyabr ayının 1-i Bilik günü kimi qeyd edilməsi məhz dahi liderin təşəbbüsü ilə həyata keçirilib”- deyə professor Misir Mərdanov qeyd edib. Daha sonra natiq təhsil naziri işlədiyi dövrlərdə dahi liderlə bağlı xoş xatirələrini bölüşüb.


Bakıda dəhşətli cinayət - Nənəsini diri-diri yandırdı - VİDEO\nGecə Bakıda bir evin yanması ölümlə nəticələnib. Hadisə Binəqədi rayonunda baş verib. İki gün əvvəl Nəsimi rayonunda yaşlı qadını öldürüb evi qarət etdikdən sonra yandıran şəxs də tutulub. Həmin şəxsin qadının öz nəvəsi olduğu məlum olub.\nİşdən evə gələn qadın mənzilinin yandığını görüb.\nO, dərhal evə daxil olaraq həyat yoldaşını çıxarmaq istəsə də, buna nail ola bilməyib, 60 yaşlı Əli İslamov yanaraq ölüb.\nÖlümlə nəticələnən yanğın hadisəsi gecə saatlarında paytaxtın Binəqədi rayonu İlyas Əfəndiyev küçəsində baş verib. Fövqəladə Hallar Nazirliyindən verilən məlumata görə,ümumi sahəsi 64 kvadratmetr olan ikimərtəbəli, 4 otaqlı evin birinci mərtəbəsində bir otağın yanar konstruksiyaları və ev əşyaları 9 kvadratmetrdə yanıb. Yanğının kəşfiyyatı zamanı Əli İslamovun meyiti yanğınsöndürənlər tərəfindən aşkar olunub. Evin qalan hissəsi yanğından mühafizə olunub.\nMərhumun həyat yoldaşı Sərfinaz Vəliyevanın sözlərinə görə, o, hadisədən bir neçə dəqiqə əvvəl işdən evə gəlib. Qadın sərxoş vəziyyətdə olan Əli İslamovun yandığını görən kimi alova müdaxilə etməyə başlayıb. Yanğının miqyası böyüdüyündən qadın həyat yoldaşını xilas edə bilməyib.\nSəhər saatlarında hadisə yerinə rayon polis və prokurorluq orqanlarının əməkdaşları gələrək araşdırmalara başlayıblar.\nBu arada, iki gün əvvəl Nəsimi rayonunda yanmış vəziyyətdə meyiti tapılan qadını nəvəsinin öldürdüyü məlum olub. Bu barədə Bakı şəhər Baş Polis İdarəsi və şəhər prokurorluğu birgə məlumat yayıb. Noyabrın 6-da Nəsimi rayonu ərazisində 78 yaşlı Tamilla Axundovanı yaşadığı evdə tamah məqsədilə öldürüb, daha sonra evi yandırmaqda şübhəli bilinən 24 yaşlı Eldar Əfəndiyev artıq istintaqa cəlb olunub. Hazırda cinayət işi üzrə Bakı şəhər prokurorluğunda zəruri istintaq tədbirləri davam etdirilir.


Ənvai-əksam işlərimizə diqqət yetirdikdə bu işlərdə zahir olan halətlərimizi nəzərə aldıqda, insanda belə bir etiqad hasil olur ki, biz hələ öz-özümüzü, öz mövcudiyyətimizi və öz moqeyimizi dürüst anlamamışıq. Biz nəyik, nə haldayıq, hansı moqeyi işqal etməkdəyik — bunlar hamısı bizim üçün hələ qaranlıqdır. Hər ağızdan eşidilən «millətimiz cahildir, bacarıqsızdır, müsəlmandan bir şey çıxmaz» kimi sözlərin ağız sahiblərini bir yerə yığsaq, elə bir əksəriyyət hasil olar ki, gendən baxan o əksəriyyətin belə «ahu-zarına» istinadən camaatımızı bədbinlər cərgəsindən sayar. Yəni elə zən edək ki, biz öz-özümüzü tərəqqiyə sövq etmək yolunda çox da çalışıb, çox vuruşub, lakin heç bir şey çıxmadığını və bundan sonra da çıxmayacağını anlayıb, məyus olmuşuq və bədbinlər cərgəsinə girmişik.\nLakin bizim içimizdə başqa bir əksəriyyət də vardır ki, bunu təşkil edən əzalar yuxarıdakı sözləri söyləmirlər. Heç bir halımızdan şaki dəyillər və «ahu-nalə» də etmirlər. Bu əksəriyyətin də əfal və hərəkatına istinadən, gendən baxanlar bizi nikbinlərdən sayırlar. Yəni o şəxslərdən hesab edirlər ki, gələcəkdən heç də qorxmurlar və çünki gələcəyin xoş keçəcəyini və məramımızca olacağını yəqin bilirlər.\nFəqət əsil mətləb burasıdır ki, bizlər nə bədbinlərdənik, nə də nikbinlərdən. Zatən biz bədbinlik və nikbinlik nə olduğunu da bilmirik. Bir hissəmizin də halımızdan şikayət etməsi bədbinlik əlaməti dəyildir. Bəlkə boş-boşuna vayıldamaqdır. Uşaq ağlamağıdır. Digər hissəmizin də nikbinanə davranması qeydsizlik və yaxud qəflət əlamətidir. Hal-hazırda biz bir ailənin balaca əzalarına bənzəyirik. Yəni uşaq kimi bir haldayıq. Uşaq bir ailə nə olduğunu nədən anlaya bilər? Ailənin xeyir və zərəri nədə olduğunu mülahizəyə ala bilərmi? Uşaqdan ötrü hər bir şey qızıl rəngində görünür. Uşaqdan ötrü keçmiş yaxşı imiş, indiki hal daha yaxşıdır. Və gələcəkdə yaxşı ola-caqdır. Ailələrinin həqiqətən nə halda oldğunu, digər ailələr arasında hankı moqeyi işğal etdiyini, özgələrin bunlar ilə olan münasibatı və ailənin gələcəyi—bunlar hamısı uşaqdan ötrü məchuldur. Zatən o xüsuslarda fikir etmək belə uşağın xiyalına gəlmir. Çünki bu cürə nöqtələri anlayacaq hiss və düşünəcək ağıl hələ nəşvü, nüma edilmiyibdir, Amma elə ki, uşaq böyüməyə başlayır, təcrübə sahibi olur, əqli artır, o halda ailə nə olduğunu düşünür. Öz ailələri ilə digər ailələr arasında mocud olan hüdudu gözü seçir. Ailəsinin digər ailələrə nisbətən hankı moqeyi işğal etdiyini anlayır. Sonra ailələrinin gələcək qeydini çəkməyə də başlayır...\nBu kün bizim millətimizi təşkil edən camaatın əksəri də haman ailə coçuqlar halındadırlar. Onlar bizim halətimizi aydın və aşkar surətdə təsəvvürlərinə gətirə bil-mirlər. Hankı mövqedə olduğumuzu seçmir və hansı moqeyə keçmək lazım olduğunu da düşünməyə qadir dəyillər.\nOdur ki, hər bir əfal və hərəkatlarında ümum millət mənafeyi nöqteyi-nəzərindən faydasızdır...\nÜMUMVLADİQAFQAZ CAMAATINA AÇIQ MƏKTUB2\nÜmumvladiqafqaz camaatından istifsar olunur: Doğrudurmu ki, Ümumvladiqafqaz camaatı Hacı Molla İsmayıl Molla Həsənzadə Gənceyini, Hacı Məmmədsadıq Əliyev Təbrizini, Hacı Yusif Qafarov Təbrizini və bir də Mustafa Aliverdov—Əliyevi vəkil seçib də, «Molla Nəsrəddin» jurnalı barəsində bir məqalə yazıb idarəmizə göndəribdirlər. Bunlar Ümumvladiqafqaz camaatının nasıl vəkilləridir ki, birisi G ənceyi, ikinci təbrizli və dördüncüsü də nerəli olmağı məlum dəyildirsə də, müsəlmanca bisavaddır.\nRica olunur ki, Ümumvladiqafqaz camaatı bu barədə idarəmizə rəsmi bir kağız göndərməklə tez cavab versinlər. .\n1. Azərbaycan millətini cahil, bacarıqsız hesab edənlərə qarşı yönəlmiş «Halımız» sərlövhəli məqalə «Həqiqət» qəzetinin 1910-çu il 3 mart tarixli 50-ci nömrəsinin 3-cü səhifəsində «Üzeyir» imzası ilə dərc edilmişdirr.\n2. «Molla Nəsrəddin» jurnalını müdafiə etmək məqsədilə yazılmış «Ümumvladiqafqaz camaatına açıq məktub» «Həqiqət» redaksiyası tərəfindən imzalanaraq həmin qəzetin 1910-cu il 5 mart tarixli 51-ci nömrəsinin 3-cü səhifəsində dərc edilmişdir. Həmin məsələyə həsr edilmiş «Vladiqafqaz camaatına bir də açıq məktub» sərlövhəli məqalə imzasız verilərək «Həqiqət» qəzetinin 1910-cu il 18 mart tarixli 59-cu nömrəsinin 2—3-cü səhifələrində dərc olunmuşdur. Hər iki məqalənin müəllifinin «Həqiqət» qəzetinin redaktoru və «Molla Nəsrəddin» jurnalının həmrəylilərindən və müdafiəçilərindən biri — Üzeyir Hacıbəyov olduğu şübhəsizdir.


Köhnə separatçı yenidən bu təxribatla ortaya çıxdı – Yenicag.Az\nAna Səhifə Siyasət Köhnə separatçı yenidən bu təxribatla ortaya çıxdı\nKöhnə separatçı yenidən bu təxribatla ortaya çıxdı\nYeni Çağ Media Qrupu – May 02, 2016 - 04:11\nAzərbaycan ordusunun Qarabağda antiterror əməliyatları erməni diasporu başda olmaqla bütün antimilli qüvvələri hərəkətə gətirib. Belə ki, özünü talış millətçisi adlandıran Fəxrəddin Abbaszadə adlı Talış xalqının adından danışmağa haqqı belə olmayan separatçı bu fürsətdən istifadə edərək suyu bulandırmağa can atıb . Belə ki, kavnews.ru adlı erməni saytında məqalə yazaraq, diaspor nümayəndələrimiz tərəfindən 16 Aprel 2016-cı ildə keçirilən tədbirin mahiyyətini fərqli və qərəzli formada rusdilli ictimaiyyətə təqdim edib.\nBu təxribatçının ürəyini soyutmadığından həmin tədbirdən foto paylaşmaq əvəzinə ASGA Rusiya nümayəndəliyinin və Ümumrusiya Azərbaycanlıları Konqresinin təşkil etdiyi 2 fevral gənclər günü münasibəti ilə təşkil edilən tədbirin şəkilini paylaşıb .\nBu barədə Yenicag.az-a açıqlama verən ASGA-nın Rusiya Nümayəndəliyinin rəhbəri Toğrul Allahverdili hesab edir ki, “Bu separatçı unudub ki, yalan ayaq tutar yeriməz . Son olaraq Fəxrəddin Abbaszadəyə xatırladıram ki, Rusiya ilə Azərbaycan arasında güclü dostluq və əməkdaşlıq hökm sürur ve bu dostluğu pozmağı nə sən, nə də ki ermeni havadarların bacara bilməz. Sənin bu əməlinə görə Rusiya və Azərbaycanın hüquq-mühafizə orqanlarına müraciət olunacaq. Separatçılığın cəzasını mütləq hüquqi şəkildə alacaqsan”.


24.01.2022 / 17:23\nAzərbaycan bank sektoru yarandığı tarixdən heç vaxt rastlaşmadığı struktur profisit vəziyyətilə üzləşib.\n2021-ci ilin yekunlarına görə, pul bazsının 32% artması fonunda nağd pul kütləsui cəmi 4% genişlənib.\nLakin pul bazasının əsas elementlərindən olan kommersiya banklarının Mərkəzi Bankdakı (MB) müxbir hesabları 2.3 dəfə genişlənib. Müxbir hesabların pul bazasında payı 41,5%-ı çatıb. Halbuk əvvəlki illərdə bu göstərici 23-25%-dən çox olmayıb.\nStruktur profisit o vəziyyətdir ki, kommersiya banklarının MB qarşısında tələbləri MB-nin banklar qarşındakı tələblərini üstələyir.\nƏksi olduğu şəraitə struktur defisiti deyilir.\nBelə nəhəng struktur profisiti nəyin göstəricisidir? İqtisadiyyatın bank sektorunun vəsaitlərini həzm edə bilməməsinin göstəricidir. Ölkədə sürətlə genişlənən, rəqabətabilliyyətli biznes srktoru mövcud deyil. Azərbayacn kimi daxili bazarı kiçik ölkələrdə biznesin bank sektoruna uyğun genişlənməsi üçün ixrac potensialının genişləndirilməsi lazımdır. Üstəgəl, resurslar çox bahadır, pandemiyanın təsirindən hələ də bərpa oluna bilməyən biznes üçün xüsusilə ağır şərtləri var kredit cəlb etməyin.\nBir ilin içərisində depozitlər hesabına bankların resurs bazasının az qala 5.5 mlrd. manat genişləndiyi şəraitdə kreditləşmə cəmi 1,7 mlrd. manat artırsa, ortada qalana vəsaitin struktur profisiti köpük kimi şişirməsi qaçılmazdır.\nBu mənzərənin gerçək adı "struktur profisit" böhranıdır. Demək ki, profisit həmişə adına uyğun pozitiv (müsbət) bir şey deyil. Görünür elə buna görədir ki, bank statsitikasında "struktur profisit" mənfi ilə işarələnir.\n"Tik-Tok"da paylaşımları milyonlarla izlənən azərbaycanlı təlimçidən məsləhətlər - MÜSAHİBƏ\nZəngəzur dəhlizi reallaşır - 1 trilyon dollarlıq layihə\n9-cuların məktəbdən kənarlaşdırılması nəyə hesablanıb?\nİqtisadçıdan AZAL-a ağır sözlər: "Bunun bir adı var - oğurluq, talançılıq..."


Eks-prezident 10 il müddətinə azadlıqdan məhrum edildi\nFİFA-dakı korrupsiya qalmaqalının iştirakçılarından biri, Ekvador Futbol Federasiyasının sabiq prezidenti Luis Çiriboqa 10 il müddətinə azadlıqdan məhrum edilib.\nAPA-nın “AFP” agentliyinə istinadən verdiyi məlumata görə, L. Çiriboqa çirkli pulların yuyulmasında təqsirli bilinib.\n2015-ci ilin yanvarında, L. Çiriboqa dördüncü dəfə Ekvador Futbol Federasiyasının prezidenti seçilib. Ötən ilin dekabrında ona FİFA-dakı korrupsiya qalmaqalı ilə əlaqədar ittiham irəli sürülüb. Bundan sonra L. Çiriboqa könüllü olaraq hüquq-mühafizə orqanlarına təslim olub.\nQeyd edək ki, 2015-ci ilin mayında FİFA-da korrupsiya qalmaqalı baş verib, təşkilatın yüksək vəzifəli 7 əməkdaşı həbs olunmuşdu. Ötən ilin dekabrında isə daha 16 FİFA funksionerinə qarşı ittihamlar irəli sürülüb. Korrupsiya ilə bağlı qalmaqal FİFA prezidenti Yozef Blatterin istefa verməsi ilə nəticələnib.


Kompüter oyunçu - Kazaklar Portal\nəsas > Страницы > Kompüter oyunçu\netibarən admin Август 5, 2013 23 комментария Kompüter oyunçusunu qeyd etməkСтраницы\nkompüter oyunçuların idarə Transfer ( "Mürəkkəblik" :. çətinlik oyunçu "adı" Level AI run "kəşfiyyat" ərazisində növü:. ". relyef" Resources :. "Funds" resursların yataqlarının, "Resources"). Əgər parametr "oyun"Oyunçu kəndlilərdir, onda bu hərəkət süni intellektə səbəb olur. Süni intellekt bu rəngin birləşmələri və binalarını nəzarət edən bir proqramdır. Kompüter oyunçusunun düzgün inkişaf etməsi üçün başlanğıc parametrlərini təyin etməlidir. «Mürəkkəblik"Kompüter oyunçusunun necə davranacağı təcəssümünü göstərir. «Rölyef"Xəritədə hər hansı bir dəniz varsa, kompüterə xəbər verəcək və düşmən bazasına torpaqla çatmağın mümkün olub-olmadığını və ya nəqliyyat daşıyıcısı qurmaq lazımdır. «Vəqflər"Sərvətlə necə təmin etdiyini göstərəcək. «Resurslar"Ona baza ətrafında mayınların sayı barədə xəbər verəcəkdir.\nXüsusi bir ədədləri kompüter oyunçusu kimi istifadə etməyin (xüsusi "ad" kompüter ədədlərini istifadə etməyin). bəstəkar missiyası öz rəng ədəd yönəltmək oyunçuların kömək etmək istəyirsə, onda siz ilk alt "hər hansı bir fəaliyyət bu ədəd seçmelisinizVahidləri seçin"Və sonra bu hərəkəti reallaşdırın. Bu halda, "oyunçu" parametresinde, kompüter oyuncunun rəngini təyin edin.\nBayraqlar və taymerlər\nSizi maraqlandıran suallar: Script xüsusiyyətlərini müəyyənləşdirmək\n8 İllər əvvəl 4 idi, sonra kazaklara ilk dəfə getdim, ehhh ... ..\nYeri gəlmişkən, amma bir şəkildə bu redaktoru qoymaq olarmı? Piratlı insanlar və çox şeyin yaradıcıları.\nXeyr, işləməyəcək. EbelAngel-in redaktoru ilə eynidır.\nBurada dəfə 2 daha çox fəaliyyət, həqiqət angl.yaz, lakin ingilis dilində site AI, siz skinuli.Tam bölmə redaktoru idi primer.V mən gördüm başlamaq baxdı sonra elementar angliyskiy.Ya bu barədə düşündüm.\nADMIN, mən problemu.Da qərar, bu Cossacks yeniden angl.yaz təşviq dilini dəyişdirmək əgər, sonra bütün script redaktoru görünür ki litsenziey.Delo görə, o yoxlanılır !!!\nSən bitirdin! Yalnız 8 il əvvəl, oyuna olan maraq daha böyük olduğunda baş verən bir təəssüf deyil. Kazaklar 3 missiyasını etmək üçün indi yaxşı olardı.\nEyni səhvim var\nBu nəticə hər halda mı? Lanet olsun, kədərli.\nSsenari redaktoruna bir missiya açmağa çalışıram amma yazıram: "Bu missiya üçün skript mövcuddur, yoxsa?".\nAmma bu mənim yox idi.\nVə məqaləni necə yazdınız?\nÖrdək mən yazdığım bir deyil, pdf-rəsmi kitabçasından mətn redaktoruna çəkildi. Mən özümdən bir şey əlavə etmədi.\nTacir ilə dialoqa dair şərhimi gördünüzmü?\nBəli, cavab verdim. Şəxsən bunu edə bilmədi.\nMən hələ açmıram. İndi bir kompüterə giriş yoxdur.\nForumda redaktora bir link verildi, Tipo kimi bir şey yaxşılaşmışdı və ya bir şey yox idi.\nBəli, çalışdım. Eyni səhv çıxır. Ssenari redaktorunda bir vəzifə varmı?\nCorrie, birinə uyğunlaşa biləcək bir çox şərh üçün merak etdiniz\nXeyr, redaktorda heç vaxt tapmadım. Bütün bunlar var, amma bu deyil. Burada missiyanın yüklənməsi üçün bir link var - http://bdt-team.ru/load/0-0-0-119-20\nTetikçiler haqqında xatırlamıram, amma ehtimal ki, bunun bir problemi görmürəm.\nSiz missiya yükləmək üçün bir link verə bilərsinizmi? Mən lisenziya ilə çalışacağıq və Inglish üçün tetikler yazmaq lazım deyil? Mən oxumaq.\nLol, mən hələ də stime.Vso yalnız eyni lisenziya var və mən orada süni intellekt nə var nə də bir pirat və lisenziya\nNəzarətin ötürülməsi necədir? Bütün hərəkətlər baxdı, lakin süni intellektə necə çatdığını görmürdü.\nMən də özümə belə bir sual soruşdum. Kazaklar haqqında İngilis dili saytında bir mövzu yaratdı - http://cossacksworld.ucoz.co.uk/forum/25-428-1\nDoğrudur, bir az fərqli idi. Orada, süni intellektin başlamasından sonra missiya script redaktoru açmaq istəmədi. Saytın administratoru açdı. Hesab edirəm ki, bu, piratla bağlıdır. Lisenziyada məncə Aİ əlavə olunmalıdır.


SANSA Regional aviaşirkət | Trips\nSANSA Regional aviaşirkət\nSANSA Regional aviareyslərinin cədvəli\nİATA kodu: RZ\nXoşbəxtlikdən, hava gəmilərinin hərəkət qrafikinə baxmağın yalnız aeroportda mümkün olduğu dövr keçib. Hətta, məlumat bürosuna da zəng vurmaq lazım deyil. İndi arzu edən hər bir kəs SANSA Regional aviareyslərinin cədvəlinə onlayn baxa bilər. Trips xüsusi internet resursunun köməyi ilə lazım olan informasiyanı tapmaq üçün Sizə daha az vaxt və güc tələb olunur.\nBiz bütün dəyişiklikləri nəzərə alaraq dəqiq məlumatlar təqdim edirik. Siz ölkənin aeroportlarında bütün reyslər haqqında nizamlanmış informasiyanı əldə edirsiniz. Burada və indi SANSA Regional aviareyslərinin cədvəlini öyrənmək olar. Bu, hətta ən təcrübəsiz internet istifadəçisi üçün çox sadədir.


22,7 milyardla bağlı bir saatlıq müzakirə... - Azinforum.az İnformasiya Portalı\nBazar , Noyabr 17 2019\nAna səhifə / İqtisadiyyat / 22,7 milyardla bağlı bir saatlıq müzakirə…\nXəbər verdiyimiz kimi, iki gün öncə Milli Məclisin növbədənkənar sessiyası keçirildi və “Azərbaycan Respublikasının 2018-ci il dövlət büdcəsinin icrası haqqında” qanun layihəsi ikinci oxunuşda qəbul edildi.\n“Yeni Sabah” xəbər verir ki, iqtisadçı Qubad İbadoğlu büdcənin icrası ilə bağlı durumu şərh edib.\nOnun sözlərinə görə, əslində “Büdcə sistemi haqqında” Azərbaycan Respublikası Qanunun 20.3. maddəsinə görə, Dövlət büdcəsinin icrası barədə illik hesabat və müvafiq qanun layihəsi təsdiq olunmaq üçün növbəti ilin may ayının 15-dən gec olmayaraq müvafiq icra hakimiyyəti orqanı tərəfindən Azərbaycan Respublikasının Milli Məclisinə təqdim olunur.\nHesabat özündə digər məlumatlarla yanaşı bütün dövlət borcları, il ərzində götürülən dövlət borcları, o cümlədən buraxılmış dövlət qiymətli kağızları və verilən dövlət zəmanətləri və dövlət büdcəsinin Ehtiyat Fondunun, Azərbaycan Respublikası Prezidentinin Ehtiyat Fondunun vəsaitlərindən il ərzində istifadə, məqsədli büdcə fondlarının və yerli gəlirlərin vergi və digər ödəniş növləri üzrə icrası haqqında məlumatları da əks etdirir.\nQ. İbadoğlu bildirir ki, əgər hökümət parlamentə “2018-ci il dövlət büdcəsinin icrası haqqında” hesabatı vaxtında təqdim etsəydi, yəqin ki, Milli Məclis yay tətilinə çıxmadan, yəni iyunun 1-dək bu sənədi hər iki oxunuşda qəbul edə və qanun layihəsi də vaxtında imzalanardı: “Görünür ki, ötən ilin büdcəsi ilə bağlı hökumətin hesabatı ləngiyib. Bu ləngimənin nədən baş verdiyini büdcə müzakirəsində səsləndirilməyib. Çünki, “2018-ci ilin dövlət büdcəsinin icrası haqqında” qanun birinci oxunuşda mayın 31-də qəbul olumuşdu. Dünən isə ikinci oxunuşda sənəd qəbul edilib”.\nQ. İbadoğlu qeyd edir ki, hakimiyyət bölgüsünün fəlsəfəsinə görə, “Dövlət büdcəsinin icrası barədə illik hesabat və müvafiq qanun layihəsi” Milli Məclisdə hökumət, adətən baş nazir və ya maliyyə naziri tərəfindən təqim olunur. Bu dəfə 2018-ci ilin dövlət büdcəsinin icrası barədə illik hesabat və müvafiq qanun layihəsi”ni Milli Məclisin “İqtisadi siyasət, sənaye və sahibkarlıq” komitəsinin sədri Ziyad Səmədzadə təqdim edib.\n“Amma, Milli Məclisin saytında yerləşdirilən məlumatdan və eyni zamanda mətbuatda dərc olunanlardan belə başa düşülür ki, müzakirələrdə nə maliyyə naziri, nə də baş nazir çıxış etməyib. Ümumiyyətlə, ötən ilin 22,7 milyard manatlıq büdcəsini icrasına dair qanun layihəsi 1 saat ərzində yekunlaşıb”.\nBundan başqa iqtisadçı bildirir ki, nə Milli Məclisin, nə Maliyyə Nazirliyinin, nə də Hesablama Palatasının saytında “Dövlət büdcəsinin icrası barədə illik hesabat və müvafiq qanun layihəsi” yerləşdirilməyib: “Yalnız Hesablama Palatası verdiyi rəy əsasında hazırladığı xülasəni sayta qoyub. Rəsmi mətbu orqanlarında da nə hesabatı və nə də Qanun layihəsini dərc etməyib. Həmin qəzetlərdə əsas material Heydər Əliyevin ölkə rəhbərliyinə qayıdışı ilə bağl olub, ötən ilin büdcəsinin icrası ilə bağlı epizodik materiallar yerləşdirilib”.\nÖncəki Bu gün 32 mindən çox şagird buraxılış imtahanı verəcək\nNövbəti Yaqub Eyyubovun oğlu Britaniya vətəndaşlığı alıb\nBu ilin yanvar-oktyabr aylarında Azərbaycan 294 984,97 min ABŞ dolları dəyərində 1 371 021,99 ton …\nQayınanasının adına subsidya alan icra başçısı haqda video yayıldı\nDüşmə atəşkəs rejimini 23 dəfə pozulub\n“Bir həftə Bakıda qala bilsəm, Miri Yusif kimi Xalq artisti olaram” – Cem Yılmaz\nSalome Zurabişvili: “Azərbaycan və Gürcüstan xalqlarını yaxın dostluq əlaqələri birləşdirir”\n“Yeni Yasamal” MTK rəhbərinin daha bir qurbanı üzə çıxdı – GİLEY\nYol qəzalarını azaltmaq üçün yeni üsul: məcburi test keçirəcəklər\nMandatı təhvil ver, İqbal Məmmədov! – DEPUTATA AÇIQ MƏKTUB!\nMilli Qəhrəmanlara heykəl qoyma ənənəsi davam etdiriləcək?\nAzərbaycanın general-polkovnikləri – Siyahı\nİnterpolun Milli Mərkəzi Bürosunun yeni rəisi şəxsi heyətə təqdim edilib- FOTO\nDini liderlər bir çox mənfi hadisələrin qarşısını ala bilərlər – İlahiyyatçı\nTürkiyə 29 İŞİD üzvünü Azərcaycana deportasiya edəcək (FOTOLAR)\nUşaqlar ip əvəzinə ilanla oynadılar – Video\nPulsuzdursa, niyə 210 manat ödəyirik? – “Bu qədər böyük qiymət qoymaq…”\n“Şaban” haqqında sənədli film çəkildi\nİki tanınmış məmur quda oldu – Foto\nQeyri-neft sektorunun inkişafında əsas maneə: rəqabət mühiti – TƏHLİL\nMəchul kvotalar: 6725 nəfər işçi axtarılacaq, amma kənardan\n“Barselona”nın ulduzu Rəşad Sadıqovu arxada qoyub


Pambıq yığımı və "mətbuat katibələri"\nAzərbaycanda jurnalist karyerasının pik həddi mətbuat katibi olmaqdır. Bu, həm də nüfuzun itirilməsi üçün yaxşı "fürsətdir". İlk baxışdan mübahisəli görünə bilər. Amma bir az dərinliyə gedəndə görürsən ki, əslində, belədir. Məsələn, illərlə mətbuatda, televiziyada çalışmış bir jurnalist uzağı 3-4 aya mətbuat katibi qismində nüfuzunu, çəkisini, hörmətini itirə bilir. Təbii ki, çox cüzi istisnalar var.\nDoğrusu, bu sahədə təcrübəm olmadığından dəqiq deyə bilmərəm ki, o kresloda nə var və niyə insanların yumşaq yeri ora dəyən kimi davranışlarda, xarakterdə dəyişiklik baş verir. Amma onu dəqiq deyə bilərəm ki, bizdə mətbuat katibi həmin qurumun mətbuatla əlaqələrini tənzimləmək üçün yox, qurum rəhbərini, orada baş verənləri mətbuatdan gizlətmək üçün təyin olunur.\nƏn pisi odur ki, bəzən bu işi qeyri-rəsmi görən həmkarlarımız da olur. Nə mətbuat katibi deyil, nə həmin qurumda çalışmır, amma yazdığın xəbəri qurumun mətbuat katibindən əvvəl o başlayır təkzib etməyə. Sonradan belə məlum olur ki, bu adamın ya həmin qurumun mətbuat katibi olmaq sevdası var, ya da hamısı "sabunun" kəramətindəndir.\nİndi bu dediklərimizi təsdiqləməyə çalışaq.\nBir neçə gün öncə Hacıqabulun təhsil şöbəsinin müdiri Balaxanım Ələsgərova şəxsən mənimlə söhbətində bildirmişdi ki, təhsil işçilərinin bir qismi rayonda pambıq yığımına cəlb edilib. Elə xəbər sayta "oç eləməmiş" əli qələm tutan hər kəs bu xəbəri təkzib elətdirməyə çalışdı. Təhsil Nazirliyi də açıqlama verdi ki, müəllim və şagirdlərdən heç kim pambıq yığımına cəlb edilməyib. Həmin həmkarlar da sevincək xəbərimizin "təkzib"ini saytlarında yerləşdirdilər. Amma heç kimin başı işləmədi xəbəri axıra kimi oxusun. Bizim xəbərdə deyilmirdi ki, müəllimlərə pambıq yığdırılır və təhsil işçiləri təkcə müəllimdən ibarət deyil.\nTutaq ki, bir məktəbin mühafizəsini təmin etməli olan şəxsi götürüb aparırlar pambıq yığmağa. Məktəbə də kim istəyir girir, kim istəyir çıxır. Yaxud bir məktəbin istiliyinə nəzarət etməli olan şəxs gedir eyni işi görməyə, şagirdlər də soyuqdan "sitildəyirlər".\nGöyçayda da analoji hal yaşanıb. Burada müəllimləri yox, həkimləri pambıq yığımına cəlb ediblər.\nİndi Səhiyyə Nazirliyinin mətbuatdakı "mətbuat katibələri"ndən təkzib xəbərlərini gözləyirəm.


Vergi mühasibatlığı üzrə Baş mütəxəssis / İnsan Resursları / Kapital Bank\nVergi mühasibatlığı üzrə Baş mütəxəssis\nKapital Bank namizədləri Maliyyə Menecmenti Departamentinin Vergi mühasibatlığı üzrə Baş mütəxəssisi vəzifəsinə müraciət etməklə peşəkar komandanın üzvü olmağa dəvət edir.\nBankın vergi uçotunun düzgün təşkili, vergi bəyamnamələrinin hazırlanması və digər vergi məsələlərinin həlli;\nDaxili mühasibatlıq şöbəsinin apardığı əməliyyatlar üzrə gündəlik uçota nəzarət edilməsi;\nÖdəniş tapşırıqlarının hazırlanması və icra olunması;\nŞöbənin fəaliyyəti ilə əlaqədar digər funksiyaların icra edilməsi.\nAli iqtisadi və ya riyazi sahədə təhsil;\nTez qavrama qabiliyyəti və özünü inkişafa meyillilik;\nMS Office proqramları üzrə, xüsusilə MS Excel üzrə yüksək biliklər;\nSahə üzrə 2 illik iş təcrübəsi.